Unity Taja 50 Game Developer Ke Amsterdam Selepas Terjejas Dengan ‘Muslim Ban’ Donald Trump

Donald Trump mungkin boleh menyekat kemasukan sesetengah pihak ke negara Amerika Syarikat, namun industri video game tetap bangun dan membantu para penggiat industri ini.
Rasheed Abueideh, game developer dari Palestin.
Beberapa hari lalu, kita telah mengetahui bagaimana seorang game developer dari Palestin telah mendapat perhatian di Game Developers Conference (GDC) 2017 disebabkan ucapannya yang cukup memberi inspirasi. Walau bagaimanapun, beberapa game developer dari negara lain tidak boleh menghadirkan diri ke acara yang diadakan di San Francisco itu disebabkan ‘Muslim Ban’ yang diperkenalkan oleh Presiden Amerika Syarikat, Donald Trump.
Trump pada Januari lalu, telah mengenakan sekatan kepada mereka yang pernah memasuki 7 negara yang majoriti rakyatnya adalah Muslim. Negara-negara yang disekat itu adalah Iraq, Syria, Iran, Libya, Somalia, Sudan dan Yaman. Beberapa hari lalu, Trump telah menandatangi satu lagi arahan eksekutif – bezanya kini hanya tinggal 6 negara yang disekat, membuang Iraq dari senarai sebelum itu.
Dan bangkit menentang sekatan ini, Unity sebuah enjin game yang dibangunkan oleh Unity Technologies telah melancarkan Unity Without Borders. Program ini adalah bagi menaja 50 game developer, terutamanya dari Iran dan Syria yang tidak dapat hadir ke acara GDC 2017 yang diadakan pada hujung minggu lalu – untuk hadir ke acara persidangan Unite 2017 di Amsterdam, Belanda.
Syarikat ini akan membantu mereka untuk melalui proses Visa Schengen Eropah dan membayar penuh perjalanan mereka ke Amsterdam – termasuklah penginapan 4 malam di hotel, makanan, dan tiket ke persidangan itu.
Tujuan persidangan ini diadakan di beberapa lokasi seperti Asia, Eropah, Australia dan Amerika sepanjang tahun, adalah bagi membantu peserta memahami dengan lebih mendalam tentang enjin Unity, berbincang dengan pakar dan developer dan melihat apakah masa depan terhadap fungsi Unity.
“Unity percaya dalam mendemokrasikan pembangunan game, menyelesaikan masalah yang sukar, dan membantu kejayaan walau di mana asal-usul anda,” kata syarikat itu.
Anda boleh mengetahui lebih lanjut tentang Unity Without Borders di laman web rasmi mereka.


Lara Croft Bakal Kembali Dalam Shadow Of The Tomb Raider, Tarikh Pelancaran Diumumkan

Sudah hampir masanya untuk melihat kebangkitan Lara Croft yang sebenar.

Setelah pelbagai khabar angin dan leak melanda tentang game Tomb Raider seterusnya, Square Enix secara rasminya mengumumkan pengembaraan Lara Croft akan diteruskan dalam Shadow of the Tomb Raider.
Square Enix mengulas lebih lagi tentang Shadow of the Tomb Raider sebagai game yang bakal tonjolkan saat-saat penting bagi Lara Croft dalam perjalanannya untuk menjadi sebagai “Tomb Raider”.
Saksikan video acah terbaru Shadow of the Tomb Raider di bawah:

Untuk mengekalkan keterujuaan anda, Square Enix akan beri video pendedahan penuh untuk Shadow of the Tomb raider pada 27 April ini.
Shadow of the Tomb Raider bakal dikeluarkan secara serentak untuk PS4, Xbox One dan PC pada 14 September 2018.
Selain itu, filem terbaru Tomb Raider dibintangi Alicia Vikander sebagai Lara Croft sudah ditayangkan di pawagam seluruh Malaysia. Kami di JomGaming amat seronok melihat filem adaptasi video game dibikin secara bagus.
JomBaca ulasan penuh kami di sini: Dapatkah Filem Tomb Raider Memecah Sumpahan Buruk Filem Video Game?


Fallout 4: Max Stats Dengan Pantas!

Dengan bantuan Dogmeat, korang akan jadi super human dalam masa beberapa minit sahaja!

Caranya mudah saja, tapi korang perlukan Dogmeat sebagai companion.

Balik ke rumah asal korang.
Pergi ke bilik Shaun dan cari buku “You’re SPECIAL”. Ambil buku tersebut.
Drop buku tersebut dan suruh Dogmeat fetch buku tersebut. Apabila Dogmeat sudah hendak tunduk mengambil buku tersebut, korang pun ambil buku tersebut pada masa yang sama.

Jika korang dapat melakukan pada masa serentak, korang akan nampak buku tersebut dalam inventori korang dan juga inventori Dogmeat. Gunakan buku itu untuk +1 pada apa-apa stats yang korang nak!
Ulang sampai korang puas. Selamat menjadi OP dalam Fallout 4 😀


Oddballers: Boleh Beli or Boleh Blah!?


Kaitlyn Dever Teruja Kalau Dapat Bawakan Ellie Dalam The Last of Us HBO, Mahu Hugh Jackman Jadi Joel

Kalau mengikuti rapat perkembangan siri televisyen The Last of Us yang bakal diterbitkan HBO, pastinya korang tahu siapakah pelakon yang kebanyakan para peminat mahu diangkat membawakan watak Ellie.
Beliau tidak lain tidak bukan ialah Kaitlyn Dever, pelakon yang mencipta nama daripada drama jenayah Unbelievable di Netflix.
Ketika bercakap dengan Collider, Dever telah ditanyakan tentang pendapat beliau terhadap permintaan peminat untuk HBO mengambilnya sebagai pelakon untuk watak Ellie. Kata Dever, beliau cukup gembira sekiranya dapat melakukannya.
Ini jawapan penuhnya:

“Ini kali pertama saya ditanya tentang perkara ini. Dengar ya, saya seorang peminat besar game ini, dan saya tak tahu sama ada orang ramai tahu ataupun tidak, tapi ingin saya katakan sekarang, saya peminat besar game ini. Saya rasakan ia adalah game yang indah. Ia mempunyai naratif mengagumkan, dan saya jatuh cinta kepada game ini semasa ia dikelaruakn. Dan saya telah mainkannya bersama ayah saya dan kami sangat seronok. Saya taklah mahir sangat. Tembakan saya sangat teruk, tapi saya berusaha untuk jadi lebih baik. Tapi saya sangat sukakan The Last of Us. Saya rasa ia satu cerita yang menakjubkan.
Semestinya saya dah nampak di Internet, dan saya nampak banyak. Neil Druckmann, saya pernah bekerja bersamanya dalam Uncharted 4. Saya rasa dia antara orang paling bijak yang saya pernah jumpa, dan antara yang paling baik. Dan saya tak kata saya tak mahu [peranan Ellie], kamu tahu? Saya tak kata saya tak mahu. Saya pastinya teruja kalau dapat lakukannya. Tapi saya tak tahu apa perkembangannya sekarang. Tapi saya sukakan The Last of Us”.

Bagi yang tidak tahu, Kaitlyn Dever pernah bekerjasama bersama Naughty Dog sebelum ini. Beliau memegang watak Cassie Drake, anak kepada Nathan Drake dan Elena, yang muncul dalam Epilogue dalam Uncharted 4: A Thief’s End.

Dever turut ditanyakan tentang siapakah yang beliau rasa sesuai untuk memegang watak Joel dalam siri tv itu. Jawapan beliau, sama juga seperti kebanyakan peminat, mahukan ia dihidupkan oleh Hugh Jackman.

“Ada ramai pelakon yang sesuai untuk watak itu. Saya ada nampak peminat mahu Hugh Jackman sebagai Joel. Saya sukakannya. Dan saya juga kenal Hugh dan saya pernah bekerja bersama Hugh dan saya rasa beliau antara orang paling baik di dunia, jadi saya rasa beliau patut ada dalam semuanya.”

Dever dan Jackman pernah bekerjasama dalam filem The Front Runner, memegang watak sebagai ayah dan anak.
Jadi, apa pendapat korang pula? Setuju dengan cadangan ini? Atau korang ada pilihan pelakon lain?

Buat masa ini, tiada sebarang tarikh tayangan yang diumumkan untuk siri televisyen The Last of Us kerana produksi hanya akan bermula selepas game The Last of Us Part II siap dilancarkan, yang mana sekuel game itu juga telah ditunda ke satu tarikh yang tidak dinyatakan.
Adaptasi game berlatarbelakangkan pasca-apokalips ini akan mendapat kerjasama antara Craig Mazin, penulis untuk siri mini Chernobyl di HBO, dan Neil Druckmann, orang penting dari Naughty Dog yang menjadi penulis utama game asal The Last of Us serta sekuelnya yang akan dikeluarkan pada tahun ini.
Siri TV The Last of Us ini merupakan karya pertama daripada PlayStation Productions, sebuah kumpulan penerbitan filem dan TV di bawah Sony Interactive Entertainment.


Konami Beri Respon Kepada Ancaman Undang-Undang Diego Maradona Tentang PES 2017

Beberapa hari lalu, legenda bola sepak dunia, Diego Maradona mahu mengambil tindakan undang-undang kepada penerbit Pro Evolution Soccer, Konami, yang dikatakan telah menggunakan persamaannya dalam video game tanpa kebenaran.

Terbaru, Konami telah memberikan respon kepada ancaman undang-undang yang dikeluarkan oleh pemenang Piala Dunia 1986 itu. Ibu pejabat Konami Tokyo mengeluarkan kenyataan:
“Buat masa ini, muncul berita tentang dalam Winning Eleven 2017 (judul PES 2017 di pasaran Jepun) terdapat seorang pemain yang digunakan tanpa kebenaran, walau bagaimanapun, syarikat kami sedang menggunakan (pemain ini) dengan sepatutnya, dengan perlesenan yang terdapat dalam kontrak.”
Apa pula tindakan seterusnya oleh Diego Maradona? Adakah beliau akan terus dengan niatnya untuk mengambil tindakan undang-undang terhadap Konami?

Sumber: Kotaku


Jom Layan Episod Ke-15 Siri Animasi The King Of Fighters: Destiny!

Kisah bermula sepuluh tahun dahulu.

Semasa dalam perjalanan pulang ke kampung halaman, Terry telah berjaya menyelamatkan seorang gadis daripada gangguan sekumpulan lelaki dan telah mengajak gadis tersebut meninggalkan South Town bersama-sama. Gadis tersebut bernama Angelina…

Terlepas menonton episod sebelum ini? Saksikan ke semuanya di sini.


Pendaftaran Untuk Sesi Beta The Crew 2 Kini Telah Dibuka Untuk PC, PS4 Dan Xbox One!

Jom kembali racing dalam dunia open-world Ubisoft ini!

Ubisoft telah mengumumkan bahawa pendaftaran untuk sesi beta The Crew 2 telah dibuka. Untuk mendaftar, mudah sahaja, apa yang perlu korang lakukan adalah log masuk ke dalam akaun Ubisoft korang dan￼ pilih platform mana yang korang ingin dapatkan kod beta itu.
Korang boleh mendaftar di sini.
Tarikh sesi beta ini akan dimulakan serta apakah kandungannya nanti masih belum didedahkan.
The Crew 2 pada asalnya dijadualkan akan dilancarkan pada 16 Mac 2018, tetapi kini telah ditunda ke satu tarikh yang belum diumumkan atas beberapa sebab.
The Crew 2 bakal hadir ke platform PC, PS4 dan Xbox One.


5 Game Terbaik Dengan Grafik Seperti Buku Komik

Kebanyakan game-game sekarang terlalu fokus ke arah gaya grafik yang realism. Tapi kadang-kadang gamer pun nak tengok jugak kelainan grafik selain daripada realism. Sesuatu yang lebih simplistic dan artistic. Ini adalah 5 game dengan grafik seperti buku komik.
1. Forgive Me Father (2021) (PC)
Forgive Me Father ialah sebuah game retro shooter dengan tema seram. Gaya seninya mengambil inspirasi dari karya-karya H.P. Lovecraft. Ia mengabungkan elemen 2D pada model-model musuh, elemen 3D pada persekitarannya dan gaya buku komik di sepanjang gameplay. Terdapat pelbagai jenis senjata yang korang boleh gunakan dan upgrade untuk menentang monsters yang mengganas.
2. Void Bastards (2019) (PS4, Xbox One, Xbox Series X/S, PC, Nintendo Switch)
Void Bastards sebuah lagi game yang memfokuskan kepada grafik gaya buku komik. Game strategy shooter ini akan meletakkan korang sebagai seorang banduan yang perlu meneroka setiap stesen angkasa atau kapal angkasa untuk mencari barang-barang penting demi memastikan kapal korang boleh terus bergerak ke destinasi. Void Bastards mengambil inspirasi dari game-game seperti Bioshock dan System Shock 2. Oh ya game ni ada elemen roguelite, bersedia untuk mati banyak kali.
3. XIII Classic (2003) (PS2, Xbox, PC)
Kalau korang peminat filem seperti Jason Bourne atau Jack Reacher, korang kena main XIII. Berdasarkan dari grafik novel dari Belgium pada tahun 1984, korang bermain sebagai protagonis yang lupa identitinya dan dia diburu oleh pihak berkuasa atas kesalahan membunuh presiden Amerika Syarikat. Grafiknya yang cel-shaded dan penuh ber-style, kalau korang lakukan headshot, tiga panel komik akan tunjuk kepala musuh terkena tembakan atau letupan bom akan menggegarkan panel komik. Cuma jangan beli versi remake, main je versi original.
4. Hi-Fi Rush (2023) (Xbox Series X/S, PC)
Dihasilkan oleh Tango Gameworks dan diterbitkan oleh Bethesda Softworks. Korang bermain sebagai seorang rockstar atau wannabe rockstar iaitu Chai dalam misinya menjatuhkan syarikat gergasi yang jahat. Dengan hanya menggunakan gitar? Chai membelasah setiap robot mengikut rentak lagu yang didendangkan di persekitaran sekelilingnya. Lagi lancar rentak gameplay, lagi tinggi combo boleh dapat. Tak lupa juga barisan karakternya yang comel dan kelakar.
5. Killer7 (2005) (PS2, PC)
Killer7 merupakan sebuah game aksi pengembaraan yang menggabungkan pelbagai jenis mekanik seperti first person on-rail shooter, third person exploration, RPG dan puzzles. Mengisahkan tentang kumpulan pembunuh upahan yang dikenali Killer7 dalam membongkar konspirasi peranan Jepun terhadap rahsia dan politik Amerika Syarikat. Terdapat juga pelbagai jenis karakter dengan kebolehan tersendiri yang korang boleh pilih.
Jadi apa pandangan korang tentang game-game grafik buku komik ini? Atau ada game-game lain dengan grafik sama yang korang dah pernah main? Boleh kongsi di ruangan komen. Jangan lupa like dan share. Adios!


Ubisoft Mengesahkan 5 Game AAA Akan Dilancarkan Sepanjang 2020-2021, Mungkin Assassin’s Creed Dan Far Cry Baru

Ubisoft telah berkongsikan rancangan pelancaran game mereka untuk tahun fiskal 2020-2021, iaitu yang akan bermula pada April 2020 hingga Mac 2021.
Lima buah game AAA akan dilancarkan sepanjang tahun fiskal ini, yang mana tiga game akan dikeluarkan sebelum penghujung tahun ini, dan dua game lagi dikeluarkan awal tahun 2021.
Berita ini diumumkan oleh CEO Ubisoft, Yves Guillemot dalam satu laporan kewangan syarikat tersebut. Beliau turut menegaskan bahawa tiada Beyond Good and Evil 2 dalam senarai lima game ini.
Walaupun Ubisoft tidak mendedahkan apakah game-game ini, kita mungkin boleh meramalkannya. Pastinya senarai game ini ialah Watch Dogs Legion, Rainbow Six: Quarantine, dan Gods and Monsters kerana mereka telah mengumumkan sebelum ini bahawa pelancarannya dalam tahun fiskal ini semasa berita penundaan ketiga-tiga game ini.
Game keempat pula kemungkinan besar ialah Assassin’s Creed baru yang dikhabarkan akan menggunakan latar belakang Vikings.
Satu lagi game pula, menurut penulis Kotaku, Jason Schreier, ialah Far Cry yang baru. Ini pastinya menarik kerana berbeza dengan Assassin’s Creed yang ditaburkan dengan bermacam khabar angin, Far Cry pula agak suram walaupun ia merupakan salah satu francais yang cukup popular dari Ubisoft.
https://twitter.com/jasonschreier/status/1225479419944370176?s=20
Jangan kita terlupa pula satu lagi game AAA Ubisoft yang sudah sekian lama ditunda iaitu Skull and Bones, sebuah game pertempuran kapal perang pada zaman pertengahan di Lautan Hindi. Walau bagaimanapun, sebelum ini Ubisoft sudah memberitahu lebih awal bahawa game ini akan dikeluarkan dalam tahun fiskal 2021/2022.
Semestinya setahun yang cukup sibuk untuk Ubisoft. Game mana yang korang paling nanti-nantikan?


Norman Reedus Nampaknya Telah Mengesahkan Sekuel Death Stranding Sedang Dalam Pembangunan

Tahun lalu, Norman Reedus telah mendedahkan yang sekuel untuk Death Stranding sedang dalam perbincangan. Kini, satu lagi perkembangan telah didedahkan beliau.
Dalam satu temu bual bersama Leo Edit, beliau telah ditanyakan mengenai Death Stranding. Beliau telah berkata, “kami baru sahaja mulakan yang kedua.”
Kemudian, setelah berkongsikan pengalamannya bagaimana beliau didekati oleh Hideo Kojima dan pasukannya, melakukan sesi mo-cap selama 2-3 tahun, beliau sekali lagi menyebutkan “kamu baru sahaja memulakan bahagian kedua itu.”
Bagi yang tidak tahu, Reedus memainkan watak Sam Porter Bridges dalam game pertama Death Stranding.

..Norman Reedus seems to have confirmed that a Death Stranding sequel is in production in a new interviewhttps://t.co/aBU85dAJjT pic.twitter.com/iT30YyqEct— Nibel (@Nibellion) May 20, 2022

Daripada apa yang kita tahu tentang game tersebut, Reedus nampaknya tidak sepatutnya mendedahkan perkara itu memandangkan Sony dan Kojima Productions belum lagi mengumumkan secara rasmi sekuel game futuristik itu.
Kini, selepas beberapa kali Reedus terlepas cakap, mungkin Kojima sedang melakukan persiapan untuk mengumumkannya secara rasmi.


PES 2016: Update Besar Ke-3 Janjikan Pelbagai Content Baharu!

Update yang dinanti-nantikan para pemain akan tiba tidak lama lagi!

Dalam satu tweet yang dikeluarkan di akaun rasmi Pro Evolution Soccer, mereka telah mengumumkan bahawa update Data Pack 3.0 akan menemui pemain pada 24 Mac ini dengan pelbagai content yang dijanjikan. Dalam tweet tersebut, mereka telah memuat naik sekeping gambar yang menyenaraikan beberapa content yang bakal dimasukkan ke dalam update tersebut.

Update tersebut bakal menampilkan pelbagai pembaharuan seperti:

Team data dan stadium baharu
Bola rasmi untuk UEFA EURO 2016
Update terkini untuk senarai pemain di skuad kebangsaan
Beberapa tambahan but, jersi, bola dan muka para pemain yang dikemaskini
17 pemain asal dalam Master League seperti Burchet, Espimas, Celnili akan dibawa ke mode myClub sebagai Manager

Big news, PES fans. Data Pack 3.0 is coming on 24th March and it will include lots of content… #PES2016 pic.twitter.com/bgO9fAaoD9
— eFootball PES (@officialpes) March 17, 2016
Baru-baru ini, Konami telah mengumumkan bahawa pemain sayap sensasi Real Madrid dan Wales, Gareth Bale bakal menghiasi muka hadapan PES 2016 edisi UEFA EURO 2016.
JomBaca: Konami Muat Naik Video Nostalgia Winning Eleven Sempena Ulang Tahun Ke-20


Overwatch Halloween Terror 2019 Kembali Dengan Lebih Banyak Skin dan Challenge Mingguan Menarik

Junkerstein kembali untuk tahun ke-3 sempena perayaan Halloween di Overwatch dari Oktober 15 hingga 4 November 2019. Time ni la nak dapatkan barangan kosmetik paling gempak dan cool sepanjang tahun!

Pelbagai skin yang bertema seram dan aktiviti mingguan untuk mendapatkan skin serta barangan kosmetik seperti spray dan player icon. Termasuk juga highlight intro untuk beberapa karakter dan lebih banyak voiceline untuk semua!
Di sini kita boleh lihat McCree dengan intro terbaru bersama skin Halloween yang menyala-nyala. Sebanyak 5 skin legendary dan 3 skin epic telah dilancarkan mulai hari ini.
Undead McCree keluar keranda
Antara skin yang korang kene grind untuk mendapatan adalah Mummy Ana (bukan mummy ibu kepada Pharah ye, mummy berbalut tu)
Pharaoh Ana, – Shh, tido lena anakku sayang, mummy di sini
Ashe sebagai warlock dan Bob turut mendapat skin yang gempak.

Warlock Ashe, bersama Bob yang di ‘summon’
Widowmaker pula mendapat skin kala jengking keemasan, fuh ini betul nampak smart elegant habis!
Scorpion Widowmaker
Tracer pula mendapat skin ‘glow-in-the-dark’ yang agak menyilaukan.
Will-o’-Wisp Tracer
Akhirnya Orisa mendapat skin yang gempak bertema Diablo. Fuh tak penulis sabar nak grind untuk dapatkan skin ini!
Demon Orisa
Lucio turut mendapat skin ala-ala medusa dimana rambut beliau menjadi ikatan sekumpulan ular.
Gorgon Lucio
Untuk aktiviti mingguan pula, apa korang kene buat hanyalah main arcade dan menang 9 kali untuk dapatkan barangan tersebut. Setiap kemenangan 3 kali akan mendapat spray, player icon dan skin! Ha boleh la saving sikit coins nak beli skin bebanyak nanti.
Minggu 1 -Junkrat
Inferno Junkrat
Junkrat ni selalu terbakar akibat bermain api tapi ni level betul membara!
Minggu 2 – Baptiste
Vampire Baptiste
Baptiste boleh geng dengan dah dengan Soldier mendapat skin the undead. Handsome benar!
Minggu 3 -Sombra
Demon Hunter Sombra skin
Skin Demon Hunter untuk Sombra ini dilancarkan sempena Blizzcon 2018 tahun lepas dan kini semua player boleh mendapatkan kalau korang tak sempat membeli virtual ticket Blizzcon tahun lepas!
Zenyatta berdiri?
Aduh akhirnya Blizzard bagi juga emote Zenyatta berdiri! Tak pernah pernah kita tengok zenyatta mencecah kakinya di lantai. Dah lepas 4 tahun bertapa di udara, baru sekarang lenguh pinggang dan kaki eh?
Meriah betul Halloween event kali ini. Junkerstein Revenge akan kembali untuk mode co-op 4 orang. Kalau korang tak pernah menang hard mode, ini lah masanya untuk meletakkan nama di score board!
Selamat menembak semua!


Siri TV The Last Of Us Akan Kurangkan Adegan Keganasan Berbanding Game Asal

Siri TV HBO The Last of Us tidak akan mengandungi adegan keganasan yang banyak seperti game asal, menurut presiden bersama Naughty Dog, Neil Druckmann.
Menurut GameRant, dalam sesi temu bual yang akan diterbitkan di SFX Magazine, Druckmann mahu membuang adegan-adegan keganasan yang tidak penting demi perubahan medium media yang ditayangkan iaitu siri TV.

Beliau menjelaskan pengurangan adegan keganasan adalah untuk memastikan penonton lebih mudah untuk tertarik dengan jalan cerita. Druckmann berkata dalam medium seperti video game, pemain mengawal karakter Joel untuk melindungi Ellie daripada bahaya. Jadi adegan keganasan yang tinggi dapat membantu pemain untuk merasai impak yang mendalam.
Namun bagi siri TV, adegan keganasan yang terlalu banyak akan membelakangi jalan cerita yang penting. Malah pencipta bersama Craig Mazin dan HBO juga berkata hanya ambil adegan keganasan yang penting kepada plot. Itu akan membenarkan adegan keganasan memberi impak yang lebih daripada video game.
The Last of Us akan ditayangkan di HBO dan HBO Max pada 15 Januari 2023.


Prekuel Kepada Life Is Strange Sedang Dalam Pembangunan Oleh Studio Lain – Betul Ke Bohong?

Namun, prekuel Life is Strange kali ini bukan dibangunkan oleh studio asal iaitu Dontnod Entertainment yang membuat Life is Strange.

Semakin kita menghampiri ke E3 yang hanya tinggal seminggu lagi sahaja, makin banyak pula khabar berita game leaked ke dalam alam maya ini. Prekuel Life is Strange antara salah satu game yang terkena. Khabar angin mengatakan prekuel Life is Strange dibangunkan oleh studio lain iaitu Deck Nine Games dan bakal diumumkan dalam jangka masa terdekat.
Berita prekuel Life is Strange mula tersebar apabila Deck Nine Games memuatnaik gambar-gambar ke laman sesawang mereka yang nampaknya macam Life is Strange seperti gambar tertera di bawah tetapi kini, laman sesawang Deck Nine Games tidak berfungsi. Jangan risau, anda boleh lihat gambar-gambar lain melalui album Imgur ini.

Deck Nine Games baru sahaja bertukar nama daripada nama sebelumnya, Idol Minds yang pernah membangunkan game eksklusif untuk PS3 berjudul Pain pada tahun 2007. Menurut kenyataan media dari Gamasutra, Deck Nine Games mahu memberi fokus penuh terhadap pembangunan game yang didorong elemen naratif.
Selain itu juga, Deck Nine Games sudah menandatangi perjanjian perkongsian bersama penerbit AAA video games terkemuka dan mereka sedang giat membangun game pertama serta lebih banyak perkara akan didedahkan tentang game adventure naratif ini semasa E3. Sebelum ini, Square Enix ialah penerbit bagi Life is Strange.
Apa yang lebih menarik lagi , prekuel Life is Strange akan memfokuskan pertemuan antara Chloe Price dan Rachel Amber serta bagaimana mereka menjadi kawan rapat menurut perbincangaan di forum NeoGAF. Dalam game Life is Strange, Rachel dilaporkan hilang dan Max menggunakan kebolehan putaran masa untuk menyiasat misteri kehilangan Rachel.

Sebelum ini, JomGaming melaporkan Life is Strange 2 sedang dibangunkan oleh Dontnod Entertainment tetapi Life is Strange 2 tidak akan muncul dalam E3 akan datang.
Setakat ini, tiada lagi maklum balas diberikan oleh Deck Nine Games atau Square Enix. Walaupun ini sekadar khabar angin, gambar-gambar leaked ini nampak meyakinkan. Apa-apa pun, kita tunggu sahaja kepastian semasa E3 kelak.


Poster Terbaru Filem Uncharted Mempunyai Aura Mirip Uncharted 3, 4

Dua tiga hari ini tentunya penuh dengan perbualan tentang Tom Holland. Namun, kali ini ia bukan mengenai Spider-Man: No Way Home, sebaliknya perkembangan terbaharu filem Uncharted.
Menjelang dua bulan sebelum tayangannya, Sony Pictures telah berkongsikan poster baharu untuk filem adaptasi dari video game yang dibangunkan Naughty Dog itu.
Poster kali ini memperlihatkan Tom Holland (Nathan Drake) dan Mark Wahlberg (Sully) dengan aura dari beberapa game Uncharted. Kita dapat melihat pakaian Drake seperti apa yang digayakan watak itu dalam Uncharted 3: Drake’s Deception; manakala latar belakang poster ini yang kelihatan kapal lama usang mengingatkan kita kepada plot lanun dalam Uncharted 4: A Thief’s End.

        View this post on Instagram            A post shared by Uncharted (@unchartedmovie)

Tonton trailer pertama filem ini di sini.
Filem Uncharted diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom.
Melalui kerjasama bersama Sony Pictures Entertainment, PlayStation Productions, dan Naughty Dog, filem ini dibintangi Tom Holland sebagai Nathan Drake yang muda dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.
Filem Uncharted akan ditayangkan di pawagam pada 18 Februari 2022. Selepas tamat tayangan di pawagam, ia akan masuk ke Netflix, melalui satu perjanjian yang telah ditandatangani.


Gameplay Final Fantasy XV Sepanjang 45 Minit Dari TGS 2016!

Tak sabar tunggu bulan November? Square Enix kongsi gameplay untuk meredakan penantian korang.

Trailer untuk expo TGS 2016 telah dikeluarkan tempohari, kini giliran gameplay pula dikongsi tetapi masih tiada subtitle untuk video gameplay dari Jepun ini. Gameplay Final Fantasy XV kali ini memaparkan kebolehan untuk melakukan loadout bagi watak-watak, cutscene yang baru, dan tentu sekali kebolehan dalam sistem pertarungannya.

Square Enix juga telah berkongsi gameplay sepanjang 50 minit untuk Final Fantasy XV khas untuk tontonan peminat di samping montaj video mengenai dunia fantasi yang direka khas untuk game ini.

Selain senjata melee, Final Fantasy turut menyediakan pelbagai variasi senjata seperti pistol dan sniper rifle.
Final Fantasy XV telah dilewatkan dari 30 September ke 29 November 2016 dan bakal diterbitkan untuk PlayStation 4 dan Xbox One.


Rockstar Games Launcher Dilancarkan Untuk PC – Dapatkan GTA: San Andreas Percuma Sekarang

Ubisoft ada Uplay. EA ada Origin. Dan kini Rockstar telah melancarkan hab untuk game-game mereka sendiri.
Dalam satu blogpost, Rockstar telah mengumumkan Rockstar Games Launcher — sebuah pelancar yang memudahkan para pemain untuk membeli dan bermain game-game keluaran Rockstar.
Apabila korang muat-turun sahaja Rockstar Games Launcher, game GTA: San Andreas akan diberikan secara percuma dan menjadi milik korang buat selamanya.

Rockstar Games Launcher akan mengumpulkan segala game keluaran Rockstar yang pernah korang beli. Lebih menarik, kalau korang pernah membeli game Rockstar di platform Steam, korang boleh menekan butang “Play On Steam”, dan ia akan membuka satu launcher lain untuk bermain.
Ia turut membawakan fungsi cloud saves dan mengemaskini secara automatik.
Ramai menjangkakan, selepas ini, game-game Rockstar yang akan dilancarkan ke PC, akan menjadi eksklusif di Rockstar Games Launcher. Malah, pelancaran ini turut menimbulkan desas-desus mengatakan yang Red Dead Redemption 2 akan akhirnya dilancarkan ke PC tidak lama lagi.


GTA V: Director Mode Kini Ada Di Console!

Kini, gamers di current generation console, PS4 dan Xbox One boleh bergembira kerana update terbaru dari Rockstar telah menyediakan Director Mode!
Director Mode yang sebelum ini hanya terdapat di platform PC, adalah feature yang amat dinanti-nantikan oleh video creator di console.
Feature ini bukan sahaja boleh digunakan dalam single-player offline mode, malah ia juga boleh digunakan di online multiplayer! Jadi, apa tunggu lagi?! Kumpulkan rakan-rakan untuk dijadikan pelakon dalam video terbaru korang!
Kalau korang belum mencuba feature terbaru GTA V ini, korang boleh layan video di bawah ini dulu untuk mendapatkan gambaran pertama feature ini:

So, apa pendapat korang? Adakah korang teruja dengan feature ini dan rasa ianya berbaloi?


Microsoft Ambil-Alih Bethesda Dengan Nilai RM31b – Elder Scrolls, Doom Dan Lain-Lain Kini Milik Microsoft

Industri gaming digemparkan dengan satu pengambil-alihan yang cukup mengejutkan. Microsoft telah membeli Zenimax Media, syarikat induk kepada Bethesda Softworks, Bethesda Game Studios, id Software, ZeniMax Online Studios, Arkane, MachineGames, Tango Gameworks, Alpha Dog, dan Roundhouse Studios.
Mengumumkannya di Xbox Wire, nilai yang dipersetujui oleh Microsoft dan Zenimax Media untuk pembelian ini ialah USD7.5 billion (sekitar RM31 billion). Pengambil-alihan rasmi dijangka akan lengkap pada pertengahan kedua 2021.
Sebagai perbandingan kasar, Microsoft membeli Mojang, pembangun Minecraft pada tahun 2014 dengan nilai USD2.5 billion — tiga kali lebih rendah berbanding pembelian Zenimax Media.
Bagi yang tidak tahu, di bawah Zenimax Media, serta semua studio pembangunan game yang disebutkan di atas, antara francais game yang kini dimiliki Microsoft ialah The Elder Scrolls, Fallout, Wolfenstein, DOOM, DisHonored, Prey, Quake, The Evil Within, Starfield, dan banyak lagi.
Sebagai permulaan, antara langkah pertama yang dijalankan lanjutan daripada pembelian ini ialah game-game ikonik Bethesda akan dimasukkan ke dalam Xbox Game Pass secepat mungkin, iaitu langganan seumpama Netflix yang terdapat di platform Xbox dan PC. Buat masa ini, senarai game Bethesda yang akan dimasukkan masih belum lagi didedahkan.
Salah satu persoalan hangat yang diperkatakan ramai sejurus berita ini diumumkan ialah adakah game-game Bethesda selepas ini akan menjadi eksklusif kepada platform Xbox.
Ketika bercakap kepada Bloomberg, bos Xbox, Phil Spencer mengatakan setiap game akan datang Bethesda akan dilancarkan ke Xbox dan PC, manakala konsol-konsol lain pula akan dipertimbangkan satu per satu. Dalam kata lain, sama ada game tersebut akan dilancarkan ke konsol lain selain Xbox ataupun tidak, akan diputuskan kelak.
Untuk dua game bawah Zenimax Media yang sudahpun diumumkan sebelum ini menjadi eksklusif untuk PS5 dalam waktu terhad, iaitu Deathloop and Ghostwire: Tokyo — Microsoft akan menghormati perjanjian awal itu dan mengekalkan apa sahaja yang telah dipersetujui antara Sony dan Bethesada sebelum ini.
Apa reaksi korang terhadap pembelian mengejutkan ini? Kongsikannya di ruangan komen.


EA Sports Sedang Mempertimbang Menukar Nama Francais FIFA – Mungkin Takkan Ada ‘FIFA 23’

Peminat game bola sepak nampaknya bakal memasuki ke satu era yang serba baharu.
Setelah Konami menukar judul francais bola sepak mereka dari Pro Evolution Soccer kepada eFootball, EA Sports juga nampaknya sedang mengatur langkah yang serupa.
EA Sports melalui Pengurus Besarnya, Cam Weber telah mengeluarkan satu kenyataan khas yang memberikan komen terhadap “masa hadapan bola sepak”.
Weber memulakan kenyataan tersebut dengan berkongsikan angka-angka menarik tentang game terbaharu dari francais itu yang baru sahaja dilancarkan, FIFA 22. Menurutnya, sejak pelancaran, FIFA 22 telah berjaya mengumpulkan 9.1 juta pemain di seluruh dunia, 7.6 juta skuad Ultimate Team dicipta, dan 460 juta perlawanan dimainkan.
Beliau kemudian bercerita serba ringkas tentang segala pencapaian yang telah mereka kecapi sepanjang kewujudan francais tersebut, menyebutkan lesen-lesen eksklusif yang mereka ada seperti UEFA Champions League, UEFA Europa League, CONMEBOL Libertadores, Premier League, Bundesliga, LaLiga Santander, dan lain-lain.
Seterusnya beliau mengucapkan penghargaan kepada para peminat, serta menitipkan janji untuk terus memberikan yang terbaik kepada para pemain.
Di akhir kenyataan, Weber mendedahkan bahawa mereka kini sedang mempertimbangkan untuk menjenamakan semula francais game bola sepak mereka.
“Memandang ke hadapan, kami juga sedang mencari idea untuk menamakan semula game-game bola sepak global EA Sports,” ujar Weber. “Ini bermakna kami sedang mereviu perjanjian hak-hak penamaan kami dengan FIFA, yang mana ia berasingan daripada kerjasama-kerjasama rasmi dan lesen-lesen kami lain yang merentasi dunia bola sepak.”
Seperti yang kita tahu, EA Sports sejak azali telah memiliki hak untuk menggunakan nama ‘FIFA’ dalam francais game bola sepak mereka. Dalam situasi terkini ini, mereka tidak menjelaskan secara spesifik sama ada lesen ini ditarik balik oleh Persekutuan Persatuan Bola Sepak Antarabangsa (FIFA) atau EA Sports sendiri yang ingin menarik diri.
Menarik untuk kita nantikan perkembangan perkara ini. Apakah tahun hadapan, tidak akan ada ‘FIFA 23’, sebaliknya sebuah judul serba baharu daripada EA?


H1Z1 Akan Dilancarkan Ke PS4 Secara Percuma Pada Bulan Hadapan

Game battle royale baru untuk PlayStation 4!

Platform PS4 tidak mempunyai pilihan yang banyak untuk game bergenre battle royale. Dengan PUBG yang masih lagi eksklusif konsol untuk Xbox One, satu-satunya game bergenre ini yang boleh dimainkan oleh pemain di PS4 ialah Fortnite Battle Royale.
Namun semua itu tidak perlu dirisaukan lagi. Game yang mempopularkan genre battle royale sebelum ketibaan PUBG, H1Z1 akan dilancarkan ke PS4 pada 22 Mei ini dalam versi open beta. Dan yang paling penting, ia adalah game percuma.
Dalam versi PS4 ini, terdapat banyak senjata baru, sistem progression baru, dan UI yang ditambahbaik. Paling menarik, ia akan membuang sistem crafting, seterusnya memperkenalkan sistem loot baru yang lebih ringkas.
Untuk membuatkan H1Z1 mempunyai perlawanan yang lebih tegang, Daybreak Games akan mempercepatkan gameplay game ini dengan sistem airdrop yang akan membuat pemain lebih bergerak pantas dan sentiasa dalam pertempuran.
Sekiranya korang dah tak sabar untuk menantikan game ini, korang boleh daftar untuk closed beta terlebih dahulu di sini.
Korang boleh saksikan teaser trailernya di bawah:


ESL One Genting: Kejohanan ESL Pertama Di Malaysia Tawarkan Hadiah Terkumpul USD250,000!

Desas-desus mengatakan Malaysia akan menganjurkan kejohanan DotA 2 terbesar di rantau Asia Tenggara akhirnya terjawab malam semalam.

JomBaca: DotA 2: Major Malaysia Bakal Jadi Kenyataan?

Semalam JomGaming berpeluang ke majlis pelancaran dan pengumuman ESL One Genting. Kejohanan pertama ESL di Malaysia ini akan berlangsung pada 6 hingga 8 Januari 2017 dan akan bertempat di Arena of Stars, Resort World Genting.

Pertandingan ini menawarkan hadiah trofi dan juga wang tunai terkumpul sebanyak USD250,000 (anggaran RM1,000,000)!
Ulrich Schulze. Vice President of Pro Gaming di ESL.
Ronald Robin, Chief Executive Officer di Mineski.
Seperti format-format ESL sebelum ini, 8 pasukan DotA 2 terbaik dari seluruh dunia akan bertanding untuk merebut gelaran juara bagi siri ESL nanti. Dan yang paling menarik ialah ESL akan menyertakan satu pasukan DotA 2 terbaik dari Malaysia! Pasukan mana yang akan bertanding untuk ESL One Genting ini? Sama-sama kita nantikan pengumuman daripada pihak penganjur kelak.
Kevin Tann, Vice President Promotions and Entertainment di Resorts World Genting.

ESL kali ini akan berganding bahu bersama dengan Resorts World Genting dan juga Mineski Events Team bagi menjayakan ESL One Genting 2017 nanti. Sebarang maklumat lanjut mengenai kejohanan ini boleh layari laman rasmi ESL One Genting.

Majlis pelancaran dan pengumuman ESL One Genting telah dirasmikan oleh Kevin Tann, Vice President Promotions and Entertainment di Resorts World Genting, Ulrich Schulze, Vice President of Pro Gaming di ESL dan Ronald Robin, Chief Executive Officer di Mineski.

So amacam Dotarians sekalian? Best tak berita ni? Sama-sama kita tunggu berita selanjutnya daripada ESL One Genting 2017 ini nanti bersama JomGaming!
ADIOS!!
*Perkakasan GoPro murah kitorang dapatkan dari ikat.my!


Kingsglaive: Final Fantasy XV Dilaporkan Mendapat Sambutan Di Pawagam Jepun!

Nampaknya perancangan Square Enix untuk menjadikan Final Fantasy XV sebagai sambutan terhangat tahun ini mungkin menjadi kenyataan.

Kingsglaive: Final Fantasy XV adalah sebuah filem CGI yang berbajet besar dan telah disuarakan oleh banyak nama-nama besar dari Hollywood seperti Sean Bean dan Aaron Paul. Buat masa ini, ia sedang ditayangkan di 44 buah pawagam terpilih di Jepun dan telah berjaya mengutip sebanyak 105,611,860 Yen dan ia hampir bersamaan dengan 1 juta USD!
Filem Kingsglaive: Final Fantasy XV telah mendapat review yang positif dari pengkritik professional dan juga penonton umumnya.
Peminat-peminat Final Fantasy janganlah gusar kerana filem Kingsglaive: Final Fantasy XV akan ditayangkan juga di Malaysia pada 11 Ogos nanti, eksklusif di Golden Screen Cinemas.

Sumber: PR Times.


Dapatkah anda melihat manusia dan android hidup harmoni bersama atau akan tercetusnya peperangan antara manusia dan android?

Daripada studio Quantic Dream yang terkenal dengan game drama interaktif seperti Heavy Rain dan Beyond: Two Souls, penulis dan pengarah David Cage kini tampil dengan game terbaru beliau berjudul Detroit: Become Human.
Kali ini, Cage akan membawa pemain dalam mesin masa 20 tahun ke hadapan di bandar Detroit, Amerika Syarikat. Pada tahun 2038, teknologi android dipasarkan secara meluas oleh CyberLife bagi membantu manusia dalam segala aspek pekerjaan dan cukup patuh terhadap segala arahan manusia.
Namun, secara perlahan-lahan, kebanyakan android semakin menyimpang jauh daripada kod program asal mereka. Malahan, robot seakan manusia ini membentuk naluri kesedaran mereka tersendiri dan boleh merasakan emosi simpati, ketakutan dan keberanian saling tak tumpah seperti insan biasa.
Bagaimana ini boleh terjadi? Jom ikuti review kami Detroit: Become Human: Boleh Beli or Boleh Blah!?
JomBaca: 10 Perkara Anda Patut Tahu Tentang Detroit: Become Human
Penceritaan realistik yang menakjubkan
Walaupun kebanyakkan game hanya memfokuskan hubungan antara bapa dan anak, Detroit: Become Human lebih memfokuskan hubungan rapat antara ibu dan anak.
Sebagai seorang peminat tegar yang pernah main kesemua game Quantic Dream, studio ini memang tidak asing lagi dengan menghasilkan grafik game sememangnya lebih dahsyat dan tampil lebih realistik berbanding game mereka sebelum ini dengan menggunakan enjin motion capture terbaru. Quantic Dream sekali lagi tampil dengan performance capture yang cukup menyeluruh di mana setiap gerak geri setiap karakter baik manusia ataupun android dalam game ini dizahirkan dengan begitu cemerlang. Syabas diucapkan untuk Valorie Curry (Kara), Bryan Dechart (Connor) dan Jesse Williams (Markus) atas lakonan mantap dalam game ini!
Penyampaian grafik realistik ini sekaligus membantu pemain untuk mengamati cerita ketiga-tiga android secara lebih mendalam bagi menempuh jalan penuh liku dalam mencari tempat hakiki di mata manusia. Namun, terdapat juga beberapa plot hole jalan cerita dan plot twist tiba-tiba muncul tanpa penjelasan penuh yang membuatkan anda garu kepala.
Lebih banyak keputusan yang meruntun jiwa
Oleh sebab anda melihat tiga perspektif berbeza dalam tiga android yang mempunyai kebolehan mereka tersendiri, anda juga akan terasa berbelah-bahagi ketika mahu menentukan jalan cerita yang sesuai bagi mereka. Dalam Detroit: Become Human, Cage mengambil kembali konsep game beliau sebelum ini di mana setiap android mempunyai meter kesedaran mereka tersendiri yang boleh berubah-ubah setiap masa iaitu sama seperti meter kesihatan mental dalam Fahrenheit: Indigo Prophecy. Perubahan meter itu bergantung kepada perhubungan tiga karakter utama antara android lain dengan manusia sejagat (seperti hubungan Kara dan Alice atau Connor dan Hank) serta persepsi umum masyarakat Detroit terhadap android.

Anda akan bermain sebagai android Kara yang pernah muncul dalam demo tech sebelum ini. Dia dimiliki oleh seorang duda bernama Todd Williams yang tinggal bersama anaknya bernama Alice. Program asal android model AX400 iaitu Kara adalah untuk membantu sebuah keluarganya dari segala aspek seperti melayani Todd, mencuci pakaian, mengemas rumah dan memasak untuk seisi keluarga. Namun, keadaan rumahtangga itu jadi tidak tenteram kerana perangai Todd panas baran tanpa tentu hala mengakibatkan penderaan terhadap anak kandungnya sendiri.
Walaupun Kara diprogram untuk tetap mematuhi arahan manusia semata-mata, terdetik satu kesedaran dalam diri yang membangkitkan kepintaran buatan (artificial consciousness) Kara untuk menolak segala arahan daripada Todd dan terus mempertahankan anak kecil yang tidak bersalah. Setelah mereka berdua lari daripada persekitaran tidak sihat itu, pemain akan berdepan dengan tanggungjawab atas hubungan mereka berdua untuk Kara terus melindungi Alice di luar tanpa tempat untuk berteduh atau menjauhkan diri daripada Alice.

Seterusnya, Markus merupakan model prototaip khas diciptakan bagi menjaga pelukis terkenal Detroit, Carl Manfred. Carl ialah seorang individu kelainan upaya yang harus bergantung terhadap Markus untuk apa jua aktiviti. Walaupun Markus sedar bahawa dia hanya sekadar android, Carl mengganggap Markus sebagai anaknya sendiri dan mengajar dia untuk sentiasa mempunyai pendirian tersendiri serta tidak mempedulikan tentang apa masyarakat sedang berkata tentang teknologi android.
Namun, anak kandung Carl bernama Leo berasa tidak puas hati dengan keakraban Markus dan bapanya sendiri. Apabila tragedi melanda Markus sehingga dia diusir dari rumah pemiliknya, Markus harus bangkit dari kekejaman manusia yang hanya melihatnya sebagai sekeping plastik menyerupai manusia. Kini, Markus harus mengetuai kesemua android lain di bawah nama Jericho untuk memperjuangkan hak mereka untuk bebas dari manusia dengan melakukan demonstrasi aman atau protes ganas besar-besaran.

Oleh sebab semakin ramai android yang tidak lagi mengikuti program asal mereka, sebuah android diprogram khas oleh CyberLife untuk membantu polis. Nama android diberi ialah Connor digandingkan bersama seorang leftenan polis bernama Hank Anderson yang amat benci akan android. Meskipun hubungan mereka dingin pada permulaannya, Connor harus mengumpul bukti dan menyiasat kes-kes jenayah besar yang membabitkan android membunuh pemilik mereka.
Connor perlu mengetahui punca sebenar untuk membendung android tidak lagi mematuhi arahan manusia tersebar umpama virus sebagaimana anda lihat apa yang terjadi kepada Markus dan Kara. Keutamaaan pertama Connor adalah untuk menumpaskan kegiataan android tersimpang jauh dari kod sebenar mereka tetapi ini bergantung kepada pemain untuk jadikan Connor agresif dalam pendekatannya menjatuhkan android liar atau Connor berdolak-dalih dalam penyiasatannya bersama Leftenan Hank.
Lebih dari sekadar menekan butang secara serentak
Kepada yang suka bermain game mencari klu misteri dalam telefon pintar, game ini amatlah sesuai bagi anda.
Detroit: Become Human belajar serba sedikit kekurangan yang dilihat dalam Heavy Rain dan Beyond: Two Souls iaitu ada sesetengah bahagian game terasa lopong untuk memberi laluan kepada sinematik game tanpa menunjukkan apa-apa interaksi dari pemain. Dalam ketiga-tiga karakter android yang saya main, setiap android mempunyai keunikan gameplay mereka tersendiri tetapi saya paling suka gameplay Connor kerana anda memasuki ‘mind palace’ (yang tertera di gambar atas) seperti Sherlock Holmes. Connor berkebolehan menganalisa keadaan sekeliling dan membentuk kembali kejadian jenayah sebelum ia berlaku dengan klu yang diperolehi setelah melihat kembali saat-saat penting semasa kejadian jenayah itu tengah dilakukan di tangan android sendiri.
Selain menekan punat butang dan menekan bahagian tengah controller DualShock 4, anda boleh menggerakkan controller anda sedikit ke kanan atau ke kiri menurut arahan game. Walaupun quick-time event (QTE) adalah satu kemestian bagi game Quantic Dream, Detroit: Become Human berjaya meletakkan aksi QTE pada babak-babak penting dan bermakna dalam game ini.
Gerakkan controller senget ke kiri untuk terus gosok, jangan tak gosok.
Bukan setakat Connor sahaja, malah Kara dan Markus juga berkebolehan untuk menilai keadaan sekeliling mereka untuk memastikan orang (atau android) mereka sayangi selamat dari ancaman anasir luar iaitu polis termasuk Connor sendiri turut menjadi ancaman Markus dan Kara.
Aksi sepantas kilat dan mencabar
Nyah kau dari sini, helikopter!
Sepanjang perjalanan cerita watak-watak utama Detroit: Become Human, keseluruhan aksi lebih mendebarkan kerana anda akan mengharungi pilihan keputusan dalam jangka masa pendek. Selain itu, keseluruhan aksi game berlaku sekelip mata dan memerlukan refleks cekap untuk menangkis halangan berturut-turut. Lebih-lebih lagi, game ini memang benar-benar mengambil pepatah “masa itu emas” kerana setiap waktu yang anda bazirkan akan mempengaruhi jalan cerita.
Dari segi kepayahan game ini, terdapat dua difficulty pemain boleh pilih iaitu Casual atau Experienced. Bagi pendapat saya, mod Casual mengurangkan efek mendalam ke dunia Detroit sebab kawalan kamera dipegang sepenuhnya oleh game itu sendiri tetapi anda lebih senang mengesan klu dan menyelesaikan permasalahan di sekeliling anda. Jika anda sukakan gameplay lebih mencabar, maka mod Experienced lebih padan untuk anda. Ini kerana anda pegang kawalan kamera sepenuhnya, jadi ini mengalu-alukan pengalaman lebih dekat seperti andalah android yang wujud di Detroit pada masa hadapan.
Terlalu banyak cabang keputusan
Game ini sesuai untuk makcik-makcik bawang seluruh dunia sebab anda akan kupas setiap lapis bawang yang ada dalam game ini.
Detroit: Become Human semestinya membuka cabang lebih besar berbanding game mereka bangunkan sebelum ini. Ini terbukti dengan kepelbagaian cabang pilihan dan pengakhiran yang berselirat seperti akar pokok yang sudah mencecah usia tua di hutan tebal Borneo. Jika anda mahu menghabiskan keseluruhan game ini lengkap dengan semua pengakhiran, proses ini memakan masa sebanyak 40 jam! Memang padu! Untuk game ini, saya mahu menasihati pembaca bahawa anda memang patut main game ini sekurang-kurangnya dua kali tapi sebenarnya dua kali pun tidak mencukupi, ini semua bergantung kepada perasaan ingin tahu anda.
Buat julung kali, Quantic Dream menyerikan lagi game bernaratif berat ini dengan memperkenalkan ‘Flowchart’ yang amat berguna untuk pemain melihat kembali pilihan mereka yang sudah dilakukan dan mendapat peluang untuk mengesan berapa banyak cabang pemilihan yang pemain boleh lalui. Carta aliran kompleks muncul setelah anda habis bermain satu bab dalam game. Setiap kali saya melihat balik carta aliran itu, saya memang terpukau dengan kepelbagaian pilihan dan kebebasan diberikan kepada pemain untuk bangunkan jalan cerita mereka tersendiri.
Tiada Photo Mode
Dapatkah bandar Detroit bangkit dari masalah kegawatan ekonomi dan akan membangun seperti apa yang diimpikan dalam game ini?
Perkara ini mungkin nampak remeh-temeh dalam penciptaan sesebuah game tetapi sejujurnya, ketiadaan Photo Mode mengecewakan saya. Detroit: Become Human dilengkapi dengan penceritaan hebat berlatarbelakangkan landskap bandar Detroit dari setiap lapisan masyarakat ditonjolkan begitu realistik dan cantik. Oleh sebab itu, jika Photo Mode wujud dalam Detroit: Become Human, pemain dapat diberi peluang keemasan untuk menangkap momen-momen hebat sepanjang game ini.
Kesimpulannya –BOLEH BELI or BOLEH BLAH
Untuk pengetahuan anda, kos untuk membeli satu android dalam game ini bernilai ~RM27,863.50 (USD$7000)
Jalan cerita Detroit: Become Human ini seakan-akan melihat kembali filem A.I Artificial Intelligence yang diarahkan oleh Steven Spielberg pada tahun 2001 tetapi perbezaannya adalah keseluruhan nasib android terletak di tangan anda. Ketiga-tiga android ini lengkap dengan jalan cerita tersendiri menyentuh tentang konflik android terkeluar dari landasan program mereka yang mahu hidup seperti manusia biasa meskipun android menghadapi jalan penuh onak dan duri.
Untuk pengetahuan anda, Detroit: Become Human merupakan game pertama Quantic Dream dilancarkan untuk PS4, jadi ini lain daripada yang lain kerana Heavy Rain dan Beyond: Two Souls tidak dikira sebab kedua-dua game ini pada asalnya dilancarkan untuk PS3.
Jika anda sukakan game naratif tanpa linear sarat dengan penceritaan mendalam dan memang suka bermain berulang-ulang kali untuk mendapatkan segala pengakhiran, sudah tentu kami akan mengesyorkan anda BOLEH BELIgame ini.
Kalau anda jenis yang tak suka main berulang-ulang untuk dapatkan pengakhiran berbeza-beza dan anda tergolong dalam pemain yang merasakan “ini bukan main video game, ini macam tengok filem!”, maka sayang sekali, game ini BOLEH BLAHbagi anda.
+ Grafik realistik seperti Jesse Williams betul-betul terkeluar dari skrin TV anda
+ Penceritaan lebih panjang dan cabang kompleks
+ Gameplay lebih laju dan mendebarkan
+ Soundtrack mantap untuk ketiga-tiga karakter utama
+ Boleh main banyak kali
– Tiada Photo Mode
– Pergerakan kamera yang boleh mengganggu konsentrasi
– Terdapat plot hole yang menjengkelkan
– Plot twist lemah
– Mengambil masa terlalu lama untuk loading
Detroit: Become Human sudah dilancarkan pada hari ini bersamaan 25 Mei eksklusif untuk PS4.


The Witcher 3 Untuk PS5, Xbox Series X Diumumkan, Naiktaraf Percuma Untuk Pemain PS4, Xbox One

Korang ingat CD Projekt Red sudah selesai dengan The Witcher 3? Ternyata korang silap.
CD Projekt Red telah mengumumkan yang mereka akan melancarkan The Witcher 3: Wild Hunt untuk versi platform generasi akan datang — menampilkan penambahbaikan dari segi visual dan teknikal. Versi ini akan hadir untuk PC, PS5 dan Xbox Series X.
Lebih menarik, tidak seperti penerbit-penerbit lain yang sudah dikritik hebat oleh peminat, CD Projekt Red akan menawarkan versi generasi akan datang ini secara percuma kepada pemilik sedia ada di PC, PS4 dan Xbox One.
Bagi yang tidak memilikinya pada ketika ini, versi tambahbaik ini akan turut dijual secara berasingan untuk PC, PS5 dan Xbox Series X.
Selain info ini, tiada sebarang butiran lanjut dikongsikan setakat ini seperti apakah syarat dan bagaimana cara untuk menaiktaraf serta tarikh pelancarannya.
Walau bagaimanapun, kami menjangkakan yang program naiktaraf percuma ini akan mengikuti langkah sama seumpama FIFA 21 dan Cyberpunk 2077. Pemain yang memiliki game ini secara digital, maka tiada masalah untuk menaiktaraf ke konsol generasi akan datang secara digital juga. Namun, untuk mereka yang memiliki game ini melalui disk fizikal, mereka memerlukan disk tersebut untuk dimasukkan ke konsol generasi akan datang ketika bermainnya sebagai ‘kunci’ pengesahan.
Bertambah sayanglah para peminat The Witcher 3 kepada CD Projekt Red kerana menawarkan naiktaraf percuma ini.

https://twitter.com/witchergame/status/1301826520311369728?s=20


John Cena Dah Jatuh Cinta Dengan Nintendo Switch Yang Serba Boleh

Cinta antara John Cena dan Nintendo Switch mula berputik.

Bercakap kepada Sports Illustrated, ahli gusti dan selebriti terkemuka, John Cena telah mendedahkan pandangannya mengenai konsol/handheld terbaru Nintendo Switch. Kata beliau:
“Ia adalah sememangnya home console yang anda boleh bawa ke mana-mana. Saya telah melihat banyak situasi di mana home console boleh dibawa, dan ia terlalu besar untuk diangkut bersama, tapi fungsi serba boleh Switch adalah sangat luar biasa. Apabila anda undock Switch dari konsolnya dan bawanya ke mana-mana, controller-nya terasa sama, ia adalah sama, dan mempunyai reaksi yang sama. Skrin yang terdapat semasa handheld adalah cukup besar untuk berada dalam dunianya tersendiri, tapi cukup kecil untuk dibawa ke mana-mana.”
Beliau menambah lagi:
“Saya tahu untuk peminat Nintendo, mereka akan sangat teruja. Sebagai seorang yang berumur 40 tahun dan tidak pernah bermain Zelda sejak gold cartridge. Saya telah duduk dan dan tidak bergerak. Dalam masa 30 minit, saya tak mahu lepaskannya (Switch).”
Sebelum ini, Nintendo telah mengumumkan bahawa John Cena dan beberapa Youtuber berpengaruh akan membantu mempromosikan Switch.

Starting my day with @NintendoAmerica and the new #NintendoSwitch. Who's ready for some #Zelda: Breath of the Wild? #ad pic.twitter.com/UO8piJ2Atf
— John Cena (@JohnCena) February 23, 2017
Sekiranya anda juga seperti John Cena yang sudah jatuh cinta dengan Nintendo Switch, anda sudah boleh mula daftarkan ID Nintendo anda. Cepat-cepat sebelum ID yang anda ingini diambil oleh pemain lain!


FIFA 21: Boleh Beli or Boleh Blah!?

Siri game boleh sepak yang dikeluarkan pada setiap tahun bukan sahaja meletihkan para pembeli dan pemain, malah ia turut menepukan fikiran para penulis untuk mengeluarkan ulasan yang berbeza daripada tahun sebelumnya.
Sama seperti tahun-tahun sebelumnya, ya FIFA 21 ada menawarkan perubahan gameplay dan penambahan kandungan, namun sukar sekali untuk merasai perbezaan yang ketara dengan siri pada tahun lalu.
Apakah FIFA 21 sebuah game yang Boleh Boleh or Boleh Blah!? Sama-sama kita ikuti ulasan ini.
Fokus Adalah Kunci

Sekiranya menonton sahaja gameplay FIFA 21, grafik dan animasi gerakan pemain sememangnya kelihatan sama sahaja seperti FIFA 20. Namun, apabila bermain, terdapat sedikit penambahbaikan yang penulis suka.
Secara keseluruhannya, langkah pergerakan (pace) kesemua pemain terasa lebih perlahan. Ia membuatkan terasa lebih realistik dan lebih menghiburkan kerana ia membuatkan setiap kesilapan akan lebih mudah dihukum oleh pihak lawan, terutamanya apabila pemain pertahanan yang melakukan kesilapan tersebut.
Sebagai seorang pemain yang gemar bermain di posisi pertahanan dalam Pro Clubs, penulis amat meraikan perubahan ini. Penulis lebih seronok bermain di posisi centre-back kerana penulis akan lebih fokus untuk sentiasa berada di tempat dan waktu yang tepat kerana apabila melakukan positioning yang tidak bagus, pemain lawan akan lebih mudah meloloskan diri. Disebabkan pace yang perlahan itu, pemain pertahanan sukar untuk mengejar semula pemain lawan yang sudah terlepas itu.
Dua lagi ciri baharu yang membuatkan bermain sebagai pemain pertahanan lebih menyeronokkan ialah apabila pengadil dalam FIFA 21 kali ini tidak lagi meniup wisel foul sekerap seperti dalam FIFA 20, dan sistem perlanggaran antara pemain (collisions) yang lebih baik — kedua-dua ciri baharu ini saling melengkapi.
Melalui sistem perlanggaran yang lebih mantap serta pengadil yang jarang meniup wisel foul tidak tentu hala, permainan di atas padang, pergelutan antara pemain bertambah keras dan lasak. Merampas bola dari pemain lawan terasa cukup mengasyikkan, dan berbalas-balas fizikal dengan lawan terasa lebih memberikan kepuasan.
Lebih Memuaskan

Mekanisme membuat hantaran (passing) juga boleh dikatakan ditambahbaik, walaupun tidaklah terlalu ketara. Yang pasti, ianya lebih memuaskan berbanding tahun lalu.
Hantaran yang dilakukan boleh dikatakan bertambah realistik kerana momen-momen randomness ketika membuat hantaran yang ada dalam sesebuah perlawanan bola sepak itu direka dengan cukup baik ke dalam game ini. Kita tidak akan sentiasa berjaya untuk lakukan hantaran yang cantik seperti yang kita hajatkan — ada saja kesilapan yang dilakukan, namun ia masih lagi dalam lingkungan yang logik, sama seperti yang dilakukan oleh para pemain bola sepak sebenar.
Interactive Match Sim

Seperti yang telah kami laporkan sebelum ini, satu penambahan utama dalam Career Mode FIFA 21 ialah pengenalan Interactive Match Sim. Ia merupakan salah satu cara baharu untuk bermain sesebuah perlawanan dalam Career Mode — memaparkan gameplay perlawanan di atas padang, tetapi hanya kelihatan para pemain yang berbentuk ikon bulat dan gameplay dimainkan dengan dua kali ganda lebih pantas.
Macam biasa dengar elemen ini? Ya, satu ciri yang diinspirasikan daripada siri Football Managaer.
Interactive Match Sim sememangnya satu penambahan yang bagus. Dalam siri sebelum ini, Career Mode hanya menawarkan dua cara untuk menghabiskan perlawanan, sama ada main seperti biasa (kita kawal sendiri), atau Quick Sim (kita mulakan perlawanan, ia terus tamat dan memaparkan keputusan).
Kelemahan bermain seperti biasa ialah ia mengambil masa yang terlalu lama untuk dihabiskan — tidak sesuai untuk Career Mode, iaitu satu mode yang memerlukan kita melaburkan masa yang amat lama untuk benar-benar menikmatinya. Kelemahan Quick Sim pula ialah kita tidak mendapat peluang untuk bermain sebagai pengurus untuk menukar taktik semasa dalam perlawanan.
Apa yang mengagumkan tentang Interactive Match Sim ini ialah kita boleh bila-bila masa sahaja bertukar kepada gameplay biasa FIFA untuk mengambil-alih. Misalnya, apabila mendapat sepakan penalti atau sepakan percuma, kita boleh mengambilnya sendiri tanpa hanya melihat sahaja pemain AI (ikon-ikon bulat) melakukannya. Selepas mengambilnya, kita boleh kembali kepada paparan Interactive Match Sim — satu elemen seumpama menggabungkan gameplay FIFA dan pengurusan Football Manager.
Masih Sama

Selain penambahan yang penulis sebutkan di atas, FIFA 21 masih lagi sebuah game yang sama seperti tahun sebelumnya. EA Sports mempromosikan itu dan ini dalam bermacam iklannya, namun hakikat pahit yang perlu ditelan ialah ia sebenarnya sebuah game yang serupa dengan hanya perubahan yang tidak menampakkan sebuah game baharu.
Ya, Ultimate Team (FUT) ada menambah mode co-op, tetapi itu sahajalah. Ia masih lagi sebuah mode yang mengangkat unsur pay-to-win. Pemain yang berbelanja sahaja akan mendapat pemain yang bagus, tidak setimpal dengan pemain tidak berbelanja lain, walau sebanyak mana pemain itu grind. Itu belum disebut pula elemen perjudian yang ada dalam mode ini.
Ya, Pro Clubs ada menambah keupayaan untuk mengubahsuai nama dan penampilan pemain AI. Pertama, ia hanyalah kosmetik — menukar nama, rambut, warna kulit, but, stokin — tidak memberikan kesan kepada gameplay sama sekali. Kedua, Pro Clubs adalah mode yang memfokuskan permainan 11v11 antara pemain sebenar — apa ke hal kita nak ambil peduli tentang penampilan AI?!
Relevankah?

Memasuki tahun kedua penampilannya, penulis ingin tanya satu soalan sahaja — masih relevenkah mode Volta Football ini?
Tambah sikit jalan cerita, tambah sikit kostum, tambah sikit legenda, tambah sikit arena — itu sahaja. Penulis tidak tertarik langsung dengan gameplay Volta ini. Ia hanyalah gameplay yang sama seperti di atas padang besar, yang berbeza hanyalah kawasan bermain yang jauh lebih kecil.
Penulis sehingga kini masih musykil mengapa EA Sports benar-benar ingin mengangkat Volta. Ia langsung tidak mengembalikan aura bermain FIFA Street yang pada suatu ketika dahulu jauh lebih seronok dimainkan berbanding Volta.
EA Sports hanya membazirkan sumber yang mereka ada untuk membangunkan mode ini, yang pada hemat penulis lebih baik digunakan sumber itu kepada sesuatu yang lebih penting — contohnya membangunkan dan mempromosikan Pro Clubs dalam skala yang lebih besar.
Keputusan – BOLEH BELI or BOLEH BLAH!?
FIFA 21 Match Day Live 0-0 PSG V INT, 1st Half
Sejujurnya, penulis dan ramai lagi pemain di luar sana sudah letih dengan keluaran game bola sepak setiap tahun, tetapi menyajikan benda yang sama. Ini jujur daripada seorang peminat bola sepak sebenar dan peminat game bola sepak.
Namun, untuk memenuhi keperluan harian penulis sebagai peminat tegar bola sepak, penulis terpaksa juga bermain FIFA 21 setiap hari serta membelinya pada setiap tahun. Satu loop dan perangkap yang tidak dapat dileraikan, dan EA Sports akan terus selesa dengan model bisnes mereka ini untuk satu jangka waktu yang sangat lama lagi.
FIFA 21 BOLEH BELI untuk korang yang ingin merasakan gameplay di atas padang sedikit lebih baik berbanding tahun lalu, namun sekiranya korang ingin membeli sebuah game yang mempunyai elemen yang mendefinisikan ia adalah sebuah yang berbeza dengan tahun sebelumnya, FIFA 21 BOLEH BLAH.
+ Hantaran memuaskan+ Langkah pergerakan lebih perlahan+ Pengadil jarang tiup wisel+ Sistem perlanggaran lebih baik+ Kehadiran Interactive Match Sim
– Tiada kandungan baharu ketara– FUT masih lagi pay-to-win– Membazirkan sumber kepada Volta


Kod Sumber League Of Legends Telah Digodam, Riot Enggan Bayar Wang Tebusan

Riot Games telah mengumumkan bahawa kod sumbernya untuk League of Legends dan Teamfight Tactics telah dicuri. Namun pihaknya enggan membayar jumlah wang tebusan yang diminta oleh penggodam.
Penganalisa di Riot Games telah mengesahkan bahawa kod sumber untuk kedua-dua buah game telah diserang oleh penggodam yang turut berjaya mengakses platform anticheat. Kemudian pihaknya menerima emel yang meminta wang tebusan tapi Riot Games enggan membayar.
Walaupun tiada maklumat peribadi pemain telah dicuri, syarikat itu berkata serangan penggodam ini akan membuatkan kemaskini-kemaskini terbaharu untuk game-game itu akan terjejas dan memperlahankan pelancarannya.

As promised, we wanted to update you on the status of last week’s cyber attack. Over the weekend, our analysis confirmed source code for League, TFT, and a legacy anticheat platform were exfiltrated by the attackers.1/7 https://t.co/IogE05HaD1— Riot Games (@riotgames) January 24, 2023

Syarikat itu belum mengesahkan kaedah mana penggodam yang didakwa gunakan untuk mencuri kod sumber dari salah satu game multiplayer yang terkenal di dunia itu.
Namun, menurut Kotaku, perkataan “social engineering” yang digunakan dalam Tweet rasmi berkemungkinan salah seorang pekerja secara tidak sengaja memberikan maklumat log masuk kepada orang tidak dikenali menerusi skim pancingan data di platform lain.
Keadah yang digunakan oleh penggodam itu adalah hampir sama dalam kes data pembangunan Grand Theft Auto VI yang telah dibocorkan beberapa bulan lalu. Di mana penggodam menyelinap masuk ke dalam syarikat menerusi log masuk Slack.
Riot Games sedang berkerjasama dengan pihak berkuasa dalam penyiasatan berkaitan kes penggodam tersebut. Dan menjangkakan sistem akan kembali dipulihkan sepenuhnya pada akhir minggu ini.


Wild West Online Mendapat Dana Tambahan Dan Tidak Akan Dilancarkan Di Kickstarters/Steam Early Access

Pada minggu lepas, sebuah imej telah leaked di Internet yang memaparkan gambar yang kelihatan seperti dari game Red Dead Redemption 2. Tapi sebenarnya tidak, ianya ialah game MMO terbaru untuk PC iaitu Wild West Online.

Pada masa pengumuman dibuat, developer 612 Games mendedahkan game itu akan melancarkan Kickstarters dan juga di Steam Early Access pada hujung bulan ini untuk menambah dana.
Hari ini, 612 Games mengumumkan bahawa mereka takkan melancarkan kempen mereka di Kickstarters atau Steam Early Access kerana mereka sudah mendapat dana yang cukup, yang mana dana dari komuniti tidak lagi diperlukan.

Tambahan pula, Wild West Online menampilkan ciri-ciri yang memang pada asalnya adalah matlamat utama mereka seperti game mode mingguan yang dipanggil sebagai Train Robberies – yang mana sekarang akan dimasukkan ke dalam game semasa pelancaran. Ini juga akan dimasukkan sekali kandungan tambahan seperti karakter perempuan, permainan kad terup dan pelbagai lokasi menarik.
Closed beta akan dijalankan pada pertengahan tahun ini serta tambahan kandungan terbaru dan ciri-ciri gameplay dalam bentuk expansion selepas game itu dilancarkan. Ketua Pegawai Kreatif 612 Games, Stephan Bugaj memberikan kenyataannya semasa pengumuman itu dilakukan:
“Respon komuniti kepada Wild West Online adalah sesuatu yang kami tidak pernah bayangkan. Dan terima kasih kepadanya, kami boleh sepenuhnya menghasilkan pengalaman game Western yang teguh untuk PC. Kami cukup bernasib baik kerana pelabur-pelabur awal kami bersedia untuk membantu dan memberikan dana tambahan supaya kami dapat menghasilkan game yang kami mahukan, tanpa perlu mengumpul wang melalui dana komuniti. Game Western agak kurang di PC, jadi kami tidak sabar untuk mengeluarkan game tersebut kepada umum.”
Wild West Online sedang berada dalam pembinaan untuk PC dan akan dikeluarkan pada tahun ini.


Bos Sony Tak Berani Kata God of War: Ragnarok Hanya Eksklusif Untuk PS5

God of War: Ragnarok akan dilancarkan juga ke PS4 atau eksklusif hanya untuk PS5? Sony masih belum berani untuk jawab persoalan ini.
Ketika bercakap kepada Telegraph, ketua PlayStation, Jim Ryan telah ditanyakan adakah God of War: Ragnarok merupakan sebuah game yang eksklusif untuk PS5. Ryan hanya menjawab ringkas: “Maaf. Saya tiada apa boleh kata mengenai itu pada hari ini.”
Melihat jawapan ini, Sony dan Santa Monica nampaknya masih belum memutuskan sama ada sekuel ini akan dilancarkan di kedua-dua PS4 dan PS5 atau hanya eksklusif untuk PS5.
Perkara ini sememangnya menjadi bualan hangat para peminat setia PlayStation kerana sekuel Horizon Zero Dawn, iaitu Horizon Forbidden West serta sekuel Marvel’s Spider-Man, iaitu Marvel’s Spider-Man: Miles Morales pada asalnya diumumkan sebagai sebuah game eksklusif PS5. Namun, game-game tersebut kemudian mengumumkan versi PS4 turut hadir apabila ia dilancarkan.
September lalu, Santa Monica telah mengacah sekuel kepada God of War (2018) buat pertama kali. Secara teknikalnya, kita belum mengetahui apakah judul rasmi game tersebut kerana mereka hanya menyatakan “Ragnarok is coming”, serta mengatakan yang ia bakal hadir pada 2021.


Gameplay Baru The Last of Us Part II Buatkan Peminat Bercakap Tentang PlayStation Vita

Seperti dijanjikan, awal pagi tadi telah menyaksikan Sony memperlihatkan gameplay baharu The Last of Us Part II melalui livestream State of Play.
State of Play kali ini berlangsung selama kira-kira 23 minit. Video dimulakan dengan memaparkan semula story trailer yang telah dikeluarkan pada awal bulan ini.
Kemudian, orang kuat Naughty Dog, Neil Druckmann telah berkongsikan selama 10 minit butiran tentang jalan cerita dan gameplay, menggunakan paparan gameplay yang pernah kita saksikan sebelum ini.
Antara butiran yang diperincikan oleh beliau ialah tentang penempatan Ellie dan rakan-rakannya yang digelar Jackson, kemudian sesuatu yang buruk telah berlaku membuatkan Ellie terpaksa keluar mengembara ke seluruh negara untuk membalas dendam, serta Druckmann menjelaskan tentang beberapa mekanisme gameplay baharu yang akan dibawakan ke dalam sekuel ini.
Seterusnya, State of Play diakhiri dengan 10 minit paparan gameplay dan cutscene serba baharu yang tidak pernah diperlihatkan kepada umum sebelum ini.
Kita dapat saksikan bagaimana Ellie, tidak seperti game pertama, kini sudah mampu untuk berenang dan menyelam di dalam air. Kemudian, kita dikejutkan dengan cutscene menampilkan satu gajet cameo yang sangat menarik — PlayStation Vita. Ellie telah mengugut, sebelum membunuh, seorang musuh memakai earphone yang sedang memainkan lagu Hotline Miami di Vita itu.
Satu cameo yang sangat unik. Kita boleh katakan 25 tahun selepas dunia The Last of Us dilanda serangan zombi, Vita terus terselamat, bertahan dan masih boleh dimainkan.
Korang boleh tonton livestream penuh State of Play tersebut di bawah:

The Last of Us Part II akan dilancarkan pada 19 Jun ini, eksklusif untuk PS4.


“AKU DAH FED-UP DENGAN VIDEO GAME!” – Bila Bro Nih Mengomel Pasal Industri Game Masakini!

Semasa melayari laman-laman media sosial, penulis telah tertarik dengan satu status seorang sahabat. Mohd Zailee, telah menyatakan mengapakah beliau sudah mula muak, menyampah dan tidak mahu membeli video game pada harga yang terlalu mahal kini.
Adakah anda juga mempunyai pandangan yang sama dengan beliau? Jom kita baca pandangan beliau.
Penafian: Karangan di bawah hanyalah pandangan peribadi oleh Mohd Zailee. Anda boleh baca status Facebook asalnya di sini.

Sudah lama tak borak mengenai game. Let us talk about video games.
Kawan-kawan di Twitter, Facebook, dan PS (PlayStation) Community ada tanya nak beli ke tak Horizon Zero Dawn. Aku cakap tak mahu. Nak tunggu used game ajelah kerana itu single player game. Bukannya game online nak kena beli awal-awal. Buat membazir saja bayar RM200+ untuk benda yang dah pun dilihat dalam game lain.
Kawan aku cakap, “Tapi grafik dia lawa, Lee!”
WTF? Good graphics tak semestinya good game. Misalnya Crysis trilogy, Assassin’s Creed series, The Order: 1886, Need For Speed 2015, Ryse, Rage, Mad Max, Arkham Knight, FIFA series, and the list goes on. Game baru-baru yang grafik cantik menepati citarasa aku hanyalah The Last of Us, Bloodborne dan The Witcher 3.
Baru 3 hari lepas aku install PSP (PlayStation Portable) emulator di laptop aku sebab PSP ada banyak good game yang grafik macam haram. Tapi sebab gameplay dia sedap, aku boleh rilekssss main.
Lagipun aku dah hilang kepercayaan kepada industri video game. Ini semua sebab business practise mereka. Semua syarikat amalkan hardsell, DLC, dan tak jujur. Aku dah penat. Game fizikal terakhir yang aku beli on release day adalah Watch Dogs 2. Selepas itu tiada dah.

Hardsell. Syarikat macam EA dan Ubisoft sekarang paling banyak buat perkara ini. Mereka create satu game, maintain dengan formula itu, dan recycle. Ubah sikit-sikit dan promosi gila-gila. Cara begini sama macam yang Apple sering tunjukkan – perkara yang dah biasa dipromosi macam itu kali pertama kita tengok perkara itu.
Contohnya cover system yang Ubisoft guna sekarang. Kalau ada yang main Splinter Cell Conviction akan perasan perkara ini. Cover system yang sama Ubisoft guna untuk game-game mereka yang lain macam The Division & Watch Dogs. Selepas itu formula panjat menara untuk dedahkan peta. Asalnya mereka buat formula ni dalam Assassin’s Creed. Selepas itu mereka implement dalam Watch Dogs & Far Cry.
Assassin’s Creed pula tiap-tiap tahun keluar baru. Recycle, recycle, recycle. Apa beza Assassin’s Creed 3, Black Flag dengan Rogue? Sama saja. Ini sekarang mereka tengah promosi gila-gila Ghost Recon Wildlands. Sikit pun aku tak terasa nak beli lepas cuba Beta hari itu.
Same goes with Warner Bros game yang cedok Arkham series combat system masuk dalam Shadow of Mordor dan Mad Max. Electronic Arts pun sama juga. Apa beza FIFA 12, 13, 14, 15, 16, dan 17? Apa beza Advanced Warfare, Black Ops 3, dan Infinite Warfare?
Tiada beza. Semua sama. Dah tukar game engine dan tambah mode pun masih asas game yang sama. Inilah kuasa promosi. Tetap akan ada yang bangang-bangang pergi beli.

Downloadable content (DLC) dan microtransactions. Ini lagi satu kanser dalam industri video game. DLC ini macam ini; katakan kau beli game Mortal Kombat X. Dalam itu ada 40 karakter. Syarikat pun buat lagi 4 karakter eksklusif misalnya Predator, Alien, Jason Vorhees & Kratos. Kalau kau nak 4 karakter lagi itu kau kena bayar ekstra. WTF?
Ini macam kau beli pizza, lepas itu pizza tu tiada keju. Kau telefeon syarikat pizza mengadu pizza kau tiada keju. Syarikat itu pun cakap “Kalau nak keju, kena bayar ekstra.” Perkara ini banyak sekarang. EA pun ada buat dengan FIFA. Jersi-jersi klasik itu nak kena bayar ekstra. Down aku.
Selepas itu ada pula microtransactions. Ini macam kau main Clash of Clans itu lah. Kalau nak cepatkan progress bina bangunan, kena guna permata apa benda entah. Permata itu kena beli dengan duit betul. Gila bangang business practise macam ini. Ramai pula itu yang sanggup bayar beratus-ratus. Sekarang ini dalam game konsol pun ada buat rupanya. Kalau nak buka level awal-awal, bayar jeee. No sense of challenge langsung.

Akhir sekali perangai syarikat yang tak jujur. Ini aku paling marah. Dalam bahasa perniagaan kita sebut “false advertisement“. Waktu tunjuk demo dekat E3, grafik lawa bukan main. Tapi bila dapat end product, cegampang.
Ini kalau sesiapa ada main Watch Dogs, boleh fahamlah ini. Bandingkanlah demo Watch Dogs dengan The Division itu dengan end product. Tengok tara mana pergi downgrade. Ubisoft ini penerbit aku paling suka dulu-dulu. Tapi dah jadi bangang. Game paling tak jujur dan bangang setakat ni ialah No Man’s Sky. Ini satu dunia kena tipu.

Tentang Horizon Zero Dawn ini sama macam Uncharted 4 lah. Overhype. Selepas 2 minggu main akan berhenti main dah. Aku dah tengok satu-satu walkthrough dan tiada perkara baru pun yang aku nampak. Hanya grafik cantik. Yang lain tu sama saja dengan game-game yang Ubisoft pernah buat. Panjat dinosour nak buka peta, kumpul resources, craft senjata, side quest yang repetitive, basic stealth, dan lain-lain. Sesiapa yang beli pasti menyesal. Tiada inovasi. Pelik juga kenapa orang overhype game ini.
Developer yang buat game ini pernah buat Killzone konon nak matikan pengaruh Call of Duty. Tapi last-last Killzone yang mati. Sekarang ini buat pula game ini. Lagi seminggu dua pasti tiada sesiapa main. Tengok lah.
Good game selepas 2010 ini ada banyak sebenarnya. Arkham City, GTA V, LA Noire, Street Fighter IV, Red Dead Redemption, MGSV, Dark Souls. Skyrim, dan lain-lain. Tapi tidaklah overhype macam Horizon Zero Dawn ini.

Untuk pilihan aku sendiri, aku rasa game paling power ialah Bloodborne (walau orang kata ia spin off Dark Souls). Tiada peta, tiada objektif, jalan cerita yang subtle, dan susah macam setan. Tapi rileksss je aku platinum.
Untuk 2017 ini aku hanya tunggu God of War dengan Red Dead Redemption 2. Yang lain aku belilah kalau ada duit lebih.
Akhir kata, kawan-kawan yang nak beli Horizon Zero Dawn itu, beli lah. Lepas dah bosan main jual dekat aku dengan harga bawah RM130.
Okaylah aku nak main Dynasty Warriors kejap sambil tunggu maghrib.


Lagi Bukti CoD: Modern Warfare Remastered Dilaporkan Perlu Disc Infinite Warfare Untuk Bermain

Anda merancang untuk membeli Call of Duty: Infinite Warfare, dapatkan Modern Warfare Remastered, dan kemudian jual semula Infinite Warfare? Mungkin anda perlu mempertimbangkannya.

Sebelum ini, kami ada melaporkan, menurut laman FAQ Activision, anda memerlukan disc Infinite Warfare untuk memainkan Modern Warfare Remastered. Terbaru, satu lagi bukti telah muncul mengatakan perkara yang sama.
Ditemui oleh Charlie Intel, laman web rasmi Call of Duty juga menyatakan bahawa anda memerlukan disc Infinite Warfare untuk memainkan Modern Warfare Remastered. Ia berkata:

At launch, Call of Duty: Modern Warfare® Remastered will contain only 10 MP maps from the original Call of Duty: Modern Warfare game. Additional MP maps will be made available by 12/31/2016. Modern Warfare Remastered is a full game download (game disc must be inserted to play Modern Warfare Remastered). Internet connection required.

Semestinya, sekiranya anda membeli Infinite Warfare secara digital, syarat ini tidak digunapakai kerana anda tidak membeli dengan disc fizikal.
Di sebalik hanya menyatakan di laman Activision dan laman Call of Duty, mereka masih belum mengesahkan perkara ini dengan jelas.
Seperti yang telah diumumkan sebelum ini, pemain perlu membeli Legacy Edition atau Legacy Pro Edition bagi Infinite Warfare untuk mendapatkan Modern Warfare Remastered. Ia tidak dijual secara berasingan.
Call of Duty: Infinite Warfare akan dilancarkan sepenuhnya bersama-sama dengan Call of Duty: Modern Warfare Remastered pada 4 November di PC, PS4 dan Xbox One.


Ghost Recon Wildlands: Gameplay Walkthrough Terbaru Paparkan Aksi 4 Pemain Co-Op!

Dalam sidang media Ubisoft yang sedang berlangsung sekarang, mereka baru sahaja menunjukkan gameplay walkthrough terbaru.

Gameplay berlangsung selama 9 minit ini memaparkan mode co-op 4 orang di mana setiap pemain mempunyai tugasan masing-masing semasa gameplay tersebut dijalankan. Misinya adalah untuk menumpaskan El Pozolero.
Ia bermula dengan aksi stealth dan mencuri beberapa maklumat sebelum ia bertukar menjadi huru-hara selepas pihak musuh dapat mengesan pergerakan mereka. Keadaan bertukar lebih tegang dengan aksi yang lebih mencemaskan.
Jom layan:

Baru sahaja diumumkan, Ghost Recon Wildlands akan dilancarkan pada 7 Mac 2017 di PC, PlayStation 4 dan Xbox One.


Ini Adalah Video Balas Terhadap Trump Yang Mengeluarkan Montaj ‘Video Game Ganas’

Video game itu sememangnya indah.

Sekiranya korang mengikuti apakah yang terjadi dalam industri video game, terutamanya di Amerika Syarikat, pastinya korang tahu bahawa Presiden Donald Trump telah memanggil beberapa ahli dalam industri ini untuk membincangkan keganasan yang ada dalam banyak video game.
Dalam pertemuan di Rumah Putih itu, Trump menunjukkan satu montaj ‘video game ganas’, memaparkan game-game yang bersifat kejam, ganas, berlumur dengan darah serta segala unsur yang kurang menyenangkan, diambil dari beberapa video game. Antara soalan yang keluar dari mulut Trump, “ini tak ganas ke?”.
Korang boleh saksikan video yang dikeluarkan oleh pihak Rumah Putih di bawah:

Terbaru, Games for Change telah mengeluarkan pula video balas kepada video yang diperlihatkan oleh Rumah Putih itu. Video balasan ini memaparkan keindahan yang ada dalam beberapa video game seperti The Legend of Zelda: Breath of the Wild, Horizon Zero Dawn, Life is Strange, Ori and the Blind Forest, The Last of Us, Fortnite dan banyak lagi.
Korang boleh saksikannya di bawah:

Kata description video ini:
“Video game, pencipta inovatif mereka dan komuniti pemain yang besar adalah lebih daripada apa yang diperlihatkan dalam video Rumah Putih itu. Kami mahu mencipta versi kami sendiri, dengan durasi yang sama, untuk mencabar tuduhan tidak berasas terhadap video game oleh Rumah Putih. Kepada korang semua pembangun dan pemain yang mencipta dan menikmati game – ini adalah untuk korang!”


Crash Bandicoot Mobile Dilancarkan, Dapatkan Secara Percuma Di Android Sekarang

Selepas muncul beberapa laporan sebelum ini, Crash Bandicoot Mobile akhirnya dilancarkan oleh Activision dan King.
Game percuma ini boleh dimuat-turun di Android melalui Google Play Store sekarang. Buat masa ini belum ada tarikh pelancaran untuk platform iOS.
Pada ketika ini, game ini belum dilancarkan sepenuhnya, dan hanya boleh dimainkan di beberapa negara, dan bertuahnya Malaysia kerana sudah berada dalam senarai negara yang telah dilancarkan.
Game ini bergenre auto-runner, iaitu game seumpama Temple Run. Korang boleh tonton gameplay di bawah:


Konsol Handheld “Xboy Pernah Dicadangkan Banyak Kali” Kata Bekas Kakitangan Xbox!

Minggu depan, Xbox One S. Tahun depan, Project Scorpio. Tapi tahukah korang, Microsoft pernah nak hasilkan konsol handheld mudah alih dalam keluarga Xbox?
Bercakap dengan IGN, bekas ketua Xbox, Robbie Bach membincangkan cadangan Microsoft dalam membina peranti gaming mudah alih yang diberi nama sebagai “Xboy“.

Kemungkinan untuk melancarkan peranti mudah alih itu telah banyak kali dibincangkan di Microsoft. Beliau berkata, Microsoft sebagai syarikat, ia perlu untuk “bermain di pelbagai ekosistem”. Namun, setiap kali idea ini dibangkitkan, gaming division Microsoft telah terlalu padat untuk membuat sebarang perancangan yang sebetulnya.
“Kami tidak dapat memberikan tumpuan,” katanya lagi.
Gambar konsep bukan rekaan sebenar
Bach berkata terdapat “lukisan awal dan berpotensi” untuk peranti mudah alih Xboy. Tetapi pembangunan Xboy tidak pernah mencapai ke tahap pembinaan prototaip.

“Memberikan tumpuan kepada Xbox 360 adalah perkara betul yang dilakukan,” katanya. Beliau menambah bahawa “tuah” menyebelahi mereka pabila tidak meneruskan pembangunan Xboy, dan perkembangan telefon pintar yang berkembang pesat dan mendominasi pasaran mobile gaming.
“Untuk kami, ianya adalah isu berkaitan fokus.” Beliau menekankan, “Dan kerana ia tampak strategik, ia kelihatan sebagai satu keputusan yang bijak. Tetapi ianya terjadi secara tidak sengaja.”
Tahun lalu, Bach juga pernah berkata, beliau kesal kerana tidak membangunkan telefon pintar “Xphone” yang memfokuskan kepada gaming.
Sumber : Neowin


Lagu-Lagu Original Score Dari Red Dead Redemption Kini Boleh Didengar Di Platform Digital

Bulan lalu, Rockstar telah mengeluarkan playlist Original Soundtrack dari Red Dead Redemption 2 ke platform-platform digital, dan menjanjikan akan mengeluarkan pula Original Score tidak lama lagi.
Kini, Rockstar telahpun mengeluarkan playlist Original Score dari Red Dead Redemption 2 seperti yang dijanjikan. Korang boleh dengarkan playlist ini di Spotify dan Apple Music atau boleh membelinya di Amazon Music dengan harga USD7.99.

Apa beza Original Soundtrack dengan Original Score? Original Soundtrack ialah lagu-lagu sedia ada yang dibawa masuk ke dalam game, manakala Original Score pula ialah muzik yang digubah khas untuk disajikan ke dalam game.
Dalam review Red Dead Redemption 2, penulis mengatakan, “Sinematografi dan lagu dalam RDR2 adalah umpama isi dan kuku yang membuatkan game ini menyampaikan sebuah jalan cerita yang mampu membuat kita meremang, menggigil dan seterusnya menitiskan air mata.”
Red Dead Redemption 2 kini boleh dimainkan di PS4 dan Xbox One.


Ketua Xbox Phil Spencer Menjanjikan Pengumuman Terbesar Di E3 2019 Tanpa Kehadiran Sony

Livestream Inside Xbox pada minggu ini telah mengumumkan Xbox One S All-Digital Edition, perkhidmatan langganan Xbox Game Pass Ultimate dan pengumuman besar yang akan dibuat di E3 2019.
Dalam perbualan dengan Major Nelson, ketua Xbox Phil Spencer hadir ke rancangan itu untuk bercakap mengenai pelan-pelan beliau untuk E3 2019. Tanpa kehadiran dari pihak Sony, Microsoft mempunyai beberapa pengumuman penting yang akan dibuat di E3 2019.
https://twitter.com/Xbox/status/1118273905410502657
Phil Spencer berkata E3 tahun ini akan menjadi menarik kerana Microsoft adalah satu-satunya pemegang platform yang akan berada di atas pentas. Beliau merasakan ini adalah satu tanggungjawab yang penting baginya untuk Microsoft mewakili komuniti gaming dan industri secara keseluruhannya.
Selain menyebut tentang kemunculan The Outer World oleh Obsidian, Spencer tidak memberitahu dengan lebih mendalam mengenai apa yang akan diumumkan lagi oleh Xbox semasa berada di E3 2019 nanti. Tapi beliau menjanijikan syarikat-syarikat pembangun Ninja Theory, Playground Games dan banyak lagi akan muncul untuk mendedahkan projek-projek terbaru mereka.
Dengan Sony secara tiba-tiba mendedahkan spesifikasi konsol PS5 yang akhirnya telah disahkan berada dalam pembangunan pada awal minggu ini. Adakah Microsoft akan mendedahkan juga informasi mengenai Xbox Project Scarlett di E3 tahun ini? Hanya mereka yang akan tentukan.
Sumber: Gamesradar


Butang Share di DualShock 4 Dimatikan Dalam Persona 5 – Atlus Beri Penjelasan.

Setiap pemain Persona 5 kena mencari jalan yang lain untuk berkongsi skrinshot game tersebut.

Ini kerana Atlus tidak membenarkan pemain merakam gameplay video atau mengambil skrinshot menggunakan fungsi SHARE yang terdapat dalam konsol tersebut.

Mengikut Atlus, ianya kerana Persona 5 ini adalah sejenis permainan video yang berasaskan jalan cerita dan naratif yang kompleks, dan boleh mengacau mood pemain yang masih menunggu game tersebut sekiranya terjumpa spoilers di online.

Untuk pengetahuan pemain, versi Jepun Persona 5 memang didatangi dengan benda ini di hari pertama lagi dan Atlus mengatakan bahawa benda ini dibawa juga terus ke pasaran antarabangsa. Pemain Persona 5 hanya boleh menggunakan fungsi SHARE pada menu utama dan prologue sahaja. Selepas dari itu, fungsi SHARE terus dimatikan sehingga penghujung permainan video tersebut. Persona 5 diterbitkan pada September 2016 di Jepun dan akan diterbitkan bagi pasaran antarabangsa pada 5 April 2017.

Ianya teramat jarang bahawa developer mengunci fungsi SHARE dalam 90% yang ada dalam permainan video. Sebelum ini, permainan video seperti MLB The Show mengunci fungsi SHARE apabila skrin loading dipaparkan.

Disebabkan ini, pemain Persona 5 terpaksa mengambil gambar dengan telefon bimbit, seperti di bawah. Di mana kualiti adalah tidak memberangsangkan.

Jadi, kepada pembaca, macam mana anda hendak berkongsi pengalaman korang kalau fungsi SHARE ini dimatikan dalam permainan video ini? Ada pemain tahu permainan video lain yang mempunyai nasib yang sama dengan Persona 5 ini? Marilah kongsi pengalaman korang dan nyatakan permainan video tersebut.


PlayerUnknown’s Battlegrounds Menampilkan Crates Kosmetik Terbaru Bertemakan Retro

Dengan map terbaru yang akan hadir pada bulan depan, PUBG Corp. menampilkan dua crates kosmetik terbaru untuk memulakan musim barunya iaitu The Fever crate dan Militia crate.
Militia crate memberikan pemain pakaian ‘Erangel resistance force’ dan/atau ‘Miramar frontiersman’ yang akan dijatuhkan secara rawak di antara 4 crates yang sudah boleh didapati secara percuma.

Manakala, The Fever crate pula memberikan pemain pilihan pakaian yang diinspirasikan dari tema tahun 70-an dan 80-an.
Pakaian-pakaian ini boleh dibeli dengan menggunakan BP atau boleh di-unlocked dengan kunci Early Bird. Kedua-dua crate kosmetik ini boleh didapati sekarang.


PlayStation Asia Umumkan Edisi-Edisi Marvel’s Spider-Man, Standard Digital Berharga RM199

Edisi mana yang menjadi idaman kalbu?

Setelah kita melihat edisi-edisi Marvel’s Spider-Man dan harganya untuk pasaran antarabangsa, akhirnya PlayStation Asia telah mengumumkannya untuk pasaran tempatan pula.
Dalam kenyataan yang dikeluarkan, mereka mendedahkan tiga edisi yang bakal para pemain tempatan boleh dapati. Edisi tersebut ialah Standard Edition, Digital Deluxe Edition dan Collector’s Edition.
Butiran lebih lanjut untuk setiap edisi ini ada di bawah:
Standard Edition

Edisi ini terbahagi kepada dua, iaitu Disc dan Digital. Disc berharga RM209, manakala Digital pula hanya berharga RM199.
Digital Deluxe Edition
Edisi ini akan memberikan tiga chapter tambahan dari siri yang digelar ‘The City that Never Sleeps’ yang mana semua chapter itu akan ditambah selepas game ini dilancarkan. Setiap chapter akan mempunyai misi tambahan, karakter tambahan dari universe Spider-Man dan suit tambahan. Ia berharga RM224.
Collector’s Edition

Edisi yang berharga RM699 ini akan didatangkan dengan game penuh dan siri ‘The City that Never Sleeps’ seperti yang disebut di atas serta:

Custom Steelbook
White Spider Sticker
Mini Artbook – mengandungi artwork yang tidak keluarkan, unik, dan konsep awal
Patung Collector’s Edition Marvel’s Spider-Man oleh Gentle Giant

Di samping itu, untuk korang yang melakukan pre-order untuk kesemua edisi yang disebutkan di atas, korang akan diberikan bonus seperti berikut:

Spidey Suit Pack – Akses segera kepada tiga suit yang mengubah gaya serta unlock abiliti-abiliti baru termasuklah suit yang diinspirasikan daripada Avengers: Infinity War yang diumumkan semalam.
5 Skill Points tamabahan
Unlock awal untuk Spider-Drone Gadget
Spider-Man PS4 Custom Theme

Pre-order boleh mula dilakukan bermula hari ini, 27 April.

Marvel’s Spider-Man akan dilancarkan pada 7 September 2018, eksklusif untuk PS4.


Dark Souls: Board Game Dilancarkan di Kickstarter!

Adakah permainan yang diinspirasikan dari francais Dark Souls ini mampu membawa pengalaman mati berulang kali itu? Mereka yang dah bermain board game itu setakat ini sangat berpuas hati!

Steamforged Games Ltd telah pun melancarkan kempen Kicstarter mereka bagi Dark Souls: Board Game. Diinspirasikan daripada francais Souls yang terkenal dengan kepayahan gameplay, board game ini juga menjanjikan pengalaman yang sama!
https://ksr-video.imgix.net/projects/1942850/video-659025-h264_high.mp4

Dark Souls™ – The Board Game is a strategically challenging, deeply immersive combat exploration game for 1-4 players.

Seperti video game Dark Souls, board game ini membolehkan korang untuk memilih character class seperti Knight, Warrior, Herald dan Assassin, merentasi kepelbagaian map dan berhadapan dengan minions kejahatan dan bertempur dengan mini-bosses seperti Titanite Demon, Frost Knight, Invader, Winged Knight dan Gargoyles!
Mainlah secara solo ataupun berkumpulan, yang pastinya korang memerlukan gaya permainan stategik, merancang serangan dan menguruskan sumber dalam menjelajahi dunia board game ini!

Yang menariknya, setiap map tidak disusun secara tetap, sebaliknya korang membuka area baru dengan membuka kad di dalam Encounter deck – menjadikan setiap gameplay unik dan rawak!

Dengan setiap area yang dijelajahi, korang akan menemui gerombolan musuh yang pelbagai dan juga treasure dan loot yang random! Jadi, jelajahilah sepuasnya!
Boss di dalam board game ini juga mempunyai moveset yang random – yang hanya akan terjadi apabila nyawanya cukup rendah! Semuanya bergantung kepada pilihan kad! Jom tengok macam mana diorang mainkan board game ini!

Jika korang mati, korang akan re-spawn di bonfire berdekatan! Korang ada pilihan untuk menggunakan Souls bagi menyembuhkan diri – tetapi kehilangan area yang dijelajahi, ataupun meneruskan pengembaraan korang dengan harapan menghadapi musuh yang lebih senang, treasures yang lebih berguna ataupun clue bagi mengalahkan Boss!

Dark Souls: Board Game akan didatangkan dengan item-item berikut:

3 Boss Models
5 Mini-Boss Models
4 Player Character Models
4 Large Grunt Models
12 Grunt Models
7 Double Sided Game Tiles
4 Player Character Boards
3 Boss Dials for Tracking Damage
60 Equipment Cards
40 Treasure Cards
26 Boss AI Cards
36 Encounter Cards
15 Coloured Dice
100+ Game Tokens

Sehingga kini, Kickstarter Dark Souls: Board Game ini telah mencapai sejumlah £417,620 – jauh melebihi sasaran mereka sebanyak £50,000! Jangan terkejut, mereka berjaya mencapai jumlah sasaran ini hanya dalam masa 3 minit!
Jadi kalau korang mahu mendapatkan pelbagai premium dari kempen Kickstarter ini, korang hanya boleh pledge dari jumlah £80 (sekitar RM445.68) dan ke atas! Agak mahal, tapi semestinya berbaloi bagi kipas-susah-mati Dark Souls yang inginkan pengalaman gameplay yang berbeza!
Untuk pledge sokongan korang, lawatilah page Kickstarter mereka di SINI.


Kebangkitan Na’Vi Selepas The International 2017

Na’Vi bukan pasukan biasa yang boleh dibubarkan kerana kekalahan yang dihadapi. Mereka adalah salah satu pasukan yang original dalam dunia DotA untuk muncul dalam pro-scene. Tidak terlupa mereka adalah juara TI 1.

Jadi, apa pertukaran yang dibuat oleh Na’Vi untuk kualifi ke arah The International 2018? Adakah pertukaran ini boleh membangkitkan semangat peminat Na’Vi?
Sejak berakhirnya TI7, kebanyakan pasukan membuat roster shuffle dan Natus Vincere (Na’Vi) telah rekrut Vladislav “Crytallize” Krystanek yang mengambil role carry dan Vladimir “RodjER “Nikogosyan role support ke dalam roster mereka. Na’Vi tidak berapa aktif pada tahun 2013 hingga ke 2014 kerana roster yang tidak seberapa padan, tetapi pertukaran roster ini telah membuktikan kebangkitan Na’Vi yang telah menggegarkan DotA 2 baru-baru di feed e-Sports.
Mereka telah menyertai beberapa pertandingan LAN seperti Perfect World Masters, AMD SAPPHIRE Dota Pit dan ESL One Hamburg 2017 .

Walaupun mereka menjadi naib juara di Perfect World Masters apabila bertarung dengan Vega Squadron, semangat mereka untuk bertarung hingga ke Grand Finale sangat membara. Ini telah berlaku pada beberapa series pertandingan DotA sebelum ini. Roster ini berpotensi untuk memaju ke arah TI8 dan adakah roster ini boleh diasahkan lagi untuk dapat melawan dengan juara TI7, Team Liquid?


“Multiplayer Dalam Death Stranding Lebih Kurang Macam Spider-Man: Into the Spider-Verse”, Kata Kojima

Mungkin terasa janggal apabila game yang dibangunkan Hideo Kojima membawakan mode Multiplayer. Tapi, itulah hakikatnya untuk Death Stranding, dan kita kini mendapat info baru tentang mode ini.
Dalam satu temubual bersama seorang Youtuber dari Perancis, Julien Chièze, Kojima telah bercakap tentang bagaimana kesemua pemain dalam Multiplayer nanti akan bersambung antara satu sama lain, walaupun perjalanan permainan mereka akan berbeza.
Kata Kojima (terjemahan oleh u/xxxjohnnygxxx di Reddit):
“Lebih banyak kamu main lebih banyak kamu akan perasan bahawa bukan dia seorang sahaja dalam situasi ini. Semasa pelancaran, mungkin akan ada berjuta orang yang akan main dan kamu akan bersambung dengan mereka melalui sesuatu.”
Apabila ditanyakan apakah yang dimaksudkan dengan “bersambung melalui sesuatu” itu, Kojima membandingkan situasi tersebut seperti dalam filem animasi Spider-Man: Into the Spider-Verse:
“Miles merasakan yang hanya beliau seorang saja Spider-Man yang ada, kemudian pelbagai karakter berbeza dari dimensi berlainan yang turut menjadi Spider-Man dan bertemu. Tiba-tiba Miles tidak berseorangan! Semestinya, Death Stranding akan berbeza tapi ini ialah klu terhadap apa sebenarnya game ini.”
Kojima menutup penerangan tersebut dengan mengatakan hanya itu yang boleh beliau dedahkan tentang aspek game ini pada ketika ini.

Death Stranding akan dilancarkan 8 November ini untuk PS4.
Terima kasih, DualShockers.


Perbandingan Perbezaan Antara Final Fantasy XV Dengan Demo Episode Duscae

Disamping perbandingan, sedikit sejarah ringkas serta cabaran-cabaran yang dihadapi sepanjang 10 tahun dibangunkan.

Diterbitkan oleh Digital Foundry, video kali ini melawat kembali trailer-trailer lama untuk Final Fantasy XV atau yang lebih dikenali pada masa itu sebagai Final Fantasy Versus XIII dan dirancang untuk diterbitkan di PS3.
Dapat dilihat perubahan-perubahan dari segi rekaan dan pilihan artistik sepanjang 10 tahun Final Fantasy XV dibangunkan tetapi terdapat juga beberapa ciri yang dikekalkan seperti rekabentuk bangunan dan kebolehan Noctis untuk melakukan teleportasi.
Final Fantasy XV juga telah menambah lagi kehebatan game ini dengan mengadakan mode online co-op multiplayer sebanyak 4 orang sekali jalan!
Ikuti laporan kami semasa pelancaran Final Fantasy XV di Berjaya Times Square bersama Wan Hazmer, Lead Game Designer FFXV!
Klik Sini Untuk Album Gambar Final Fantasy XV Midnight Launch!


Siri FIFA Bakal Muncul Ke Nintendo Switch Tahun Ini! FIFA Dimana-Mana Sahaja!

Siang malam FIFA!

Siri FIFA akan menjejakkan kaki ke Nintendo Switch dan bakal diterbitkan pada tahun ini. Perkara ini telah diumum oleh Patrick Söderlund, wakil dari pengeluar video game gergasi EA.
Menurut Patrick Söderlund, versi FIFA di konsol terbaru Nintendo ini akan direka khas dan bakal menggunakan sepenuhnya kebolehan sosialnya. Pemain-pemain FIFA bakal diberi peluang untuk menikmati siri ini bersama rakan-rakan dimana-mana sahaja. Pasti ramai yang ternanti-nanti untuk mencuba kebolehan Nintendo Switch ini!
Buat masa ini, keluaran siri FIFA untuk Nintendo Switch masih belum mempunyai nama dan tarikh penerbitan untuk keluaran ini tetapi kami menjangkakan ianya adalah untuk siri tahun akan datang iaitu FIFA 18.


Game Percuma PlayStation Plus November 2021 – Knockout City, First Class Trouble, Kingdoms of Amalur: Re-Reckoning, The Sexy Brutale

Bukan tiga seperti kebiasaan, tetapi enam buah game akan diberikan pada bulan hadapan.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia bagi bulan November 2021.
Ianya adalah seperti berikut, yang boleh diambil dari 2 November hingga 6 Disember 2021:
Knockout City (PS5/PS4)Kingdoms of Amalur: Re-Reckoning (PS4)First Class Trouble (PS5/PS4)The Sexy Brutale (PS4)The Persistence (PSVR)Until You Fall (PSVR)

Bagi korang yang masih belum tebus game-game percuma untuk bulan Oktober 2021, korang masih ada masa sehingga 1 November ini.


PS4 Mendominasi Jualan Game Ubisoft Pada Tahun Fiskal 2016/17 Dengan Ghost Recon Wildlands Paling Laris

Pada hari ini, Ubisoft mengumukan laporan kewangan lengkap tahun fiskal 2016/2017 yang tamat pada bulan Mac 2017 lalu.

Ubisoft pernah juga mencatatkan jualan tertinggi bagi konsol dalam laporan kewangan mereka dalam laporan kewangan tahun fiskal sebelum ini. Sekali lagi, konsol PS4 mendominasi jualan Ubisoft sebanyak 46% kemudian diikuti dengan Xbox One sebanyak 30% dan PC berada di tempat ketiga iaitu sebanyak 17%.
CEO Ubisoft, Yves Guillemot
Pada masa yang sama, CEO Yves Guillemot menerangkan sedikit sebanyak tentang situasi terkini dalam Ubisoft dari segi pembangunan game. Beliau memberi kenyataan kepada media bahawa siri-siri game terkenal Ubisoft seperti Assassin’s Creed baru, Far Cry 5 dan The Crew 2 akan kembali serta South Park: The Fractured But Whole akan keluar pada tahun fiskal baru ini, yang akan berakhir pada Mac 2018.
Selain itu, beliau menyatakan tentang pencapaian hebat yang dilakukan oleh siri game berdasarkan Tom Clancy seperti Ghost Recon Wildlands, Rainbow Six Siege dan The Division. Menurut beliau, lebih daripada 44 juta pemain berdaftar, nombor pemain berdaftar semakin meningkat sehingga ke 150% dalam tempoh kurang dari 18 bulan. Live Titles dianjurkan oleh Ubisoft juga sering mendapat sambutan dalam kalangan pemain.
Tom Clancy’s Ghost Recon Wildlands
Lebih-lebih lagi, Tom Clancy’s Ghost Recon Wildlands merupakan game yang membawa paling banyak pulangan jualan untuk Ubisoft sejak permulaan tahun dan komuniti pemain Ghost Recon Wildlands berkembang sebanyak 60%. For Honor yang dikeluarkan pada tahun ini juga merupakan game paling laris kedua bagi Ubisoft.
For Honor
Antara laporan lain yang dinyatakan dalam kenyataan media tahun fiskal 2016/2017 Ubisoft ialah:

Penerbit game nombor 1 terkenal di seluruh dunia sejak permulaan tahun 2017.
Jumlah jualan tahunan Ubisoft ialah €1,459.9 juta serta dalam peningkatan stabil iaitu sebanyak 4.7% setiap tahun dan mencapai sasaran julat jualan iaitu antara €1,455.0 juta dan €1,495.0 juta.
Pendapatan jualan digital mempengaruhi separuh (50%) daripada jumlah jualan iaitu sebanyak €729.3 juta iaitu suatu peningkatan berbanding tahun fiskal lepas (32%)
Terdapat juga penambahan terhadap pengguna aktif setiap bulan (Monthly Active Users) sebanyak 26.7%
€649.2 juta dicatatkan bagi jumlah jualan back-catalogue iaitu datang daripada jualan buku seperti novel dan komik serta filem daripada Ubisoft dan menyumbang 44.5% kepada jumlah jualan berbanding 25.7% pada tahun fiskal lepas.

Oleh itu, Ubisoft turut menjangkakan sasaran baru jumlah jualan untuk tahun fiskal akan datang iaitu sebanyak €1,700.0 juta dan akan dibantu oleh empat game AAA keluaran baru Ubisoft: Assassin’s Creed, Far Cry, The Crew 2 dan South Park: The Fractured But Whole serta mensasarkan jualan digital akan melonjak lebih daripada 50% dan jualan back-catalogue lebih daripada 40%.
Tidak lupa juga, Ubisoft membuat senarai game yang akan datang. Mari kita lihat senarai game yang bakal dikeluarkan oleh Ubisoft:


PES 2017: Data Pack 2.0 Akan Dikeluarkan Minggu Hadapan – Anfield, Signal Iduna Park Dan Lebih 100 Wajah Pemain Baru

Kemaskini yang dinanti-nantikan para peminat PES 2017, Data Pack 2.0 akan dikeluarkan pada minggu hadapan.

Dalam laman web rasminya, Konami telah mengumumkan bahawa kemaskini Data Pack 2.0 untuk PES 2017 akan dikeluarkan pada 24 November 2016. Berikut adalah apa yang bakal anda peroleh dalam kemaskini akan datang ini:

Penambahan Stadium Anfield, home bagi pasukan Liverpool FC (selepas pengubahsuaian)
Penambahan Stadium Signal Iduna Park, home bagi pasukan Borussia Dortmund
Penambahan Stadium Allianz Parque, home bagi Palmeiras
Liverpool FC Classic Kit
Lagu-lagu keramat Liverpool FC dan Borussia Dortmund, seperti “You’ll Never Walk Alone”
Kemaskini lebih 100 wajah pemain berserta gaya rambut baru
Pelbagai tambahan but baru